Musikaz bapo datoz Amurrioko jaiak - - Aiaraldea.eus\nErromeriak, dantzaldiak, kale-musika eta estilo anitzeko kontzertuak programatu dira aurtengo jaietarako. Behar eta gusto anitz asetzeko modukoak programa ofizialak eta jai herrikoien aldeko programak osatutakoa.\nEuskal dantzetan aritzea gustoko dutenek hitzordu bikoitza dute abuztuaren 14ean. Gurean aski ezaguna den Patxi Perez-ek bere taldearekin erromeria eskeiniko baitu 20:30etatik aurrera. Dantzan aritu eta dantzak ikasteko aukera paregabea plaza giroa sortzen maisu den lapurtar honen eskutik. Adin eta maila guztientzako gomendagarri. Energia guztiak bertan xahutzen ez duenak bigarren zita Izargi taldearekin du. Aiaraldeko talde gazte honek erromeria eta berbena nahasten ditu bere emanaldietan, beti ikuspegi gazte batetik eta euskal soinutresnak eskenatokira ekarriz. Uda hontan inguruko herri askotan izango ditugu entzugai eta dantzagarri. Hitzordua gaueko ordu bi t´erdietan txosnagunean. Ezin ahaztu Erroke Deuna zelaietan jaietako azken egunean izaten den erromeria, aurten Orots taldea izango da arratsaldeko lauretatik aurrera.\nOstiralean, Amurrioko jaietako klasiko batek txosnetako eskenatokia bere egingo du: Amaiur. Gaueko hamabietatik aurrera denak dantzan jarriko dute “beterano” gazte hauek, dudarik gabe. Beraien errezeta arrakastatsua: euskal musikaren kalitatezko bertsio propioak moldatzea. Ska, rock edo arin-arin. Gainera, aurten, trikitilari berria dute taldean. Amaiurren aurretik baina, talde interesgarri batek beteko du eskenatokia. Bete, hitzez hitz, asko eta geldi egoten ez diren horietakoak baitira Ze Esatek! gipuzkoarrak. Disko berriarekin besapean, bere kantu propioak aurkeztera datorz ska, rock eta punkaren bidetik. Kontzertu erabat dantzagarria eskeiniko dute haize hirukote (tronpeta, saxu eta tronboia) eta trikitixarekin jantzita. Irrika pizten joateko hona bideo batzuk: http://www.myspace.com/zeesatektaldea\nLarunbatean, rock kontzertuei dagokionez, jaietako plater nagusia dastatzeko aukera izango da 23:30ean parkean izango baitira Obrint Pas kataluniarrak. Ska eta rocka katalan musikaren ikutuekin nahasten dituzte valentziako mutilek. Azken urteotan urtero bisitatzen dute Euskal Herria arrakasta handiko kontzertuak eskainiz. Haize hirukoteari gralla (kataluniako dultzaina) gehitzen diote eta katalanerazko hitz konprometituekin janzten dituzte beren abestiak. Musika eta bideoak: http://www.myspace.com/obrintpas\nRock kontzertuen atalak hasierako kapituloa izan zuen atzo txosnetan Amets Gaizto, Apurtu Arte eta Itxaropen Zikina gazte taldeekin. Hala ere, “etxeko” beste talderik ere izango da txosnagunean. Ostiralean gaueko ordu batak inguru Patxaran Party-ren jaira gonbidatuta gaude eta.\nBaina egitarauan badira beste harribitxi batzuk. Igandean eguerdiko ordu batean plazan Gasteiz Big Band talde izango da. Kalitate haundiko taldea, hogei musikaritik gora batzen ditu soinu indartsu eta dantzagarriak eskainiz. Jazz-a, musika beltza, hip-hopa... haizezko tresnak, perkusio sekzioa, teklatu, gitarra eta baxu eta ukitu elektronikoak erabiltzen dituzte emaitza bikaina lortuz. Bi binilo eta cd bat kalean dute Gasteiztarrek. Gehiago jakiteko klikatu hemen: http://www.gasteizbigband.com/. Estiloz erabat aldatuz proposamen interesgarria dugu asteartea 12rako (gaur). Arratseko zazpi t´erdietan San Anton baselizan “a capella” kontzertua izango da bi talderekin. Kaliforniatik Noka hirukotea eta ipar Euskal Herritik Xiberutar Laukotea. Amerikako Estatu Batuetatik emakumezko hiru ahots eta Zuberoatik gizonezko lau: Jean Bordaxar, Jean Noel Pinque, Jean Pierre Luro eta Robert Larrandaburu. Kontraste polita ahots hutsezko kontzertu interesgarri honetarako. Folkloreari helduta, Chamuyo talde argentinarra izango dugu bisitan, gaur bertan, 12:30etan Juan Urrutia plazan. Folkloretik musika herrikoi modernoaren mitoetara: The Beatles. Talde haundi hori omentzen baitu bere kontzertuetan The Blisters taldeak. Mcartney, Lenon... berpiztuko dira (musikalki) abuztuaren 15ean, herriko plazan, ordu xelebrean: 23:20.\nBob Marley, Tito Puente, zeltiar musika, Pirritx eta Porrotxen doinuren bat... topikoak hausteko asmoz Txistulari Kontzertu berritzailea eskainiko dute 50 bat musikarik larunbatean Guk eskulturaren inguruan 19:30ean. Txistulariak musika talde zabal baten laguntza izango dute moldeak apurtzera datorren kontzertuan: abeslariak, metal hirukotea (tronpeta, saxo tenorra eta tronboia), teklatua, gitarra, baxua, bateria, trikitixa, txalaparta... Aurkezle lanetan bi bertsolari ere izango dira.\nAdi egon beharko dugu baita ere txosnagunean 15erako gaueko hamarretarako iragartzen diren Kontzertu Akustikoak zertan diren ikusteko.\nGuzti honetaz gain egunero berbenak izango dira plaza-talde eta orkestra ezberdinekin: 12an Kresala 22:30, 13an Jaguar 22:00, 14an Tukan 00:00, 15ean Pensilvania 22:00 eta 00:45 , 16an 23:00 Egan eta 17an Trio Menta 21:00. Nagusientzako dantzaldia, berriz, 12an Mobi Dick-en eskutik 16:00ean.\nKaleko musika ere ugari izango da: txistulari, trikitilari, bertso-kupela, herriko gazteek sortutako Motz&Motz´s fanfarrearen estrenoa...\nAnitz aukerak beraz, gozatzeko beta baliatu!


Eraso sexisten aurkako kanpaina jarri dute abian Udalak eta Marea Arroxak elkarlanean - Azpeitia - uztarria.eus\nEraso sexisten aurkako kanpaina jarri dute abian Udalak eta Marea Arroxak elkarlanean\nUztarria.eus 2016-07-28 14:37\nSaninazioetan eraso sexistei "aurre hartzeko" hainbat neurri hartu dituzte, hiru lan lerrotan: Prebentzioa, arreta eta erantzuna. Helburua da herritarrek festez "libre eta seguru" gozatzea.\nAzpeitiko Udalak eta Marea Arroxak, elkarlanean, saninazioetarako eraso sexisten aurkako kanpaina jarri dute abian. Herritarrek festez "libre eta seguru" gozatzea da helburua, eta eraso sexistarik gertatu ez dadin jarri dute kanpaina abian, baita halakorik gertatzekotan eman beharreko erantzuna zehazteko ere.\nHiru norabidetan landu dute eraso sexisten aurkako kanpaina Udalak eta Marea Arroxak: prebentzioa, arreta eta erantzuna. Prebentzioari dagokionez, saninazioetako programarekin batera eskuorriak banatu dituzte, festak libre eta seguru ospatzeko deialdiarekin, era eraso sexisten aurrean nola jokatu aipatuz. Horrez gain, tabernari eta txosnetako zerbitzariekin formazio eta protokolo saio bat egin dutela azaldu dute, erasoen aurrean nola jokatu azaltzeko.\nArretari dagokionez, aurten lehen aldiz eraso sexisten inguruko informazio eta arreta gunea jarriko dute, Plaza Txikian. Bertan arreta eskaintzeaz gain, edozein zalantza argitzeko aukera egongo da, eta egunero izango da zabalik arratsaldetik goizaldera arte. Horrez gain, erasotuari laguntza eskainiko diote zerbitzu ezberdinetara joateko, erasotuak hala nahiko balu. Bestalde, erasotuaren erabakia eta iritzia "beti" errespetatuko direla azaldu dute, eta hark erabakiko duela zein prozedura jarraitu nahi duen. Horretarako informazio zehatza eskainiko diote.\nBestalde, eraso guztiei "dagokioen erantzuna" emango zaiela azpimarratu dute.\nAzpeitiko Udalak "indarkeria sexistarik gabeko herria eraiki" nahi duela esan du Eneko Etxeberria Azpeitiko alkateak, eta horretarako urte osoan zehar lanean aritzen direla esan du, herriko hainbat eragilerekin. Azken boladan ematen ari den "eraso sexisten etengabeko olatua" ikusita kezkatuta daudela adierazi du Etxeberriak: "Kezkatuta gaude, eta guk ez dugu halakorik gertatzea nahi. Ez dugu inolaz eraso sexistarik onartuko, guztion eskubidea da festak libre eta seguru gozatzea".\nUdalak "kezka berezia" duela azaldu du Etxeberriak, eta horrek "arreta berezia" merezi duela. Horregatik jarri dute abian kanpaina. "Erasoa gertatzen den kasuetan Udalak informazioa jasoko du, erasotutakoarekin eta bere familiarekin harremanetan jarriko da, eta erantzun egokia ematen saiatuko da", azaldu du Leire Etxaniz zinegotziak.\nEraso sexistei eskularru gorria\nUrteak dira eraso sexisten aurka kanpaina egiteko Marea Arroxak Txitximore supereroi feministaren irudia sortu zuenetik, eta aurten ere Txitximoreren mezua eraman dute kalera eta sarera eraso sexistei eskularru gorria lelopean. "Gure helburua da inolako eraso sexistarik ez gertatzea, ez festetan, ez inon. Horregatik dei egin nahi diegu herritarrei eraso sexisten aurrean irmoki erantzuteko, eta eraso sexistei eskularru gorriaz erantzuteko", azaldu dute Marea Arroxako kideek.\nHaujijijai festa batzordeak urteak daramatza eraso sexisten aurkako lanketa egiten. Aurten Udalarekin elkarlanean prestatu dute kanpaina, eta Udalak "benetan aitortu eta eskertu" die azken urteetan eraso sexistarik gabeko festen alde egindako "lan guztia".


Hau da hau, gure Bilbau | BilbokoBranka\n2013(e)ko Maiatzak 22, 08:45\nHasieraIritziaHau da hau, gure Bilbau Hau da hau, gure Bilbau\nUztaila 11th, 2012 by admin\nHiri batek “chiringitoen” kultura bere hizkuntzarena baino gehiago babesten duenean, horrek zeozer esan nahi du bere jendeaz eta agintariez\nUdalak uko egin zion kale bati Isaac Torrijos euskaltzale bilbotarraren izena jartzeari; Frankismoaren dozenaka sinbolo daude, ordea\nGizarte eta hiri batek “chiringitoen” kultura bere hizkuntzarena baino gehiago babesten eta zaintzen duenean, horrek zeozer esan nahi du bere jendeaz, bere gizarteaz eta bere agintariez, ezta? Hau al da ba jardunbide zuzena ala zer demontre ote da? Gure ikurrak babestea zein garrantzitsua den gauza jakina omen da, zer esanik ez. Baina itxuraz gure agintari batzuk ez dira oraindik horretaz konturatu. Batzuetan Plaza Berria monumentu historiko-artistikoa omen da, baina beste batzuetan, ordea, haurtzaindegia, futbol-zelaia, lapurretan lorturikoa saltzeko gunea, animali denda, liburu zaharren saltoki edota kromoak trukatzeko lekua. Hau da hau kontraesana, Euskaltzaindiak, bizkitartean, zama pisutsuegia jasaten dihardu.\nZer motatako hiria da kanpotik lifting ona duena baina barrutik hutsik dagoena?\nGizarte eta hiri batek “chiringitoen” kultura bere hizkuntzarena baino gehiago babesten eta zaintzen duenean, horrek zeozer esan nahi du bere jendeaz\nTags: bilbo, Branka, Euskaltzaindia, Luis Bilbao\tIdatzi iruzkina Egin klik hemen erantzuna bertan behera uzteko.


Claddagh (irlanderaz An Cladach, euskaraz "Hondartza Harritsua" esan nahi du) Irlandako Galway hiriaren erdigunetik hurbil kokatzen den gune bat da, bertan Corrib ibaiak bere urak Galway badian isurtzen ditu. Gune hau Galway hirian dagoen Espainiar Arkuarekin aurrez-aurre dago, bien artean Corrib ibaiak muga ezartzen duelarik. Claddagh munduan zehar eta batez ere Irlanda osoan ospetsua baldin bada, bere izena daraman Claddagh eraztunarengatik da.\nCladdagh (irlanderaz An Cladach, euskaraz "Hondartza Harritsua" esan nahi du) Irlandako Galway hiriaren erdigunetik hurbil kokatzen den gune bat da, bertan Corrib ibaiak bere urak Galway badian isurtzen ditu. Gune hau Galway hirian dagoen Espainiar Arkuarekin aurrez-aurre dago, bien artean Corrib ibaiak muga ezartzen duelarik. Jatorriz, arrantzale herrixka bat zen, euren biztanleak nagusiki jarduera horren bidez bizia ateratzen zutelarik, eta XX. mendearen hasiera arte berezko nortasun sendoa zuen irlandera hiztunen kokalekua izan zen. XIX. mendean zehar Claddaghek bisitari eta idazle ugariren bisitak erakartzen zituen, halere 1930eko hamarkadan bertako usadiozko arrantzale etxolak erautsi eta gaur egungo etxebizitzak eraiki ziren. 1990eko hamarkadan Galway hiria dezente handitu eta zabaldu zenez, gaur egun Claddagh Galway hiriko auzo edo gunetzat hartu ohi da. Claddagh munduan zehar eta batez ere Irlanda osoan ospetsua baldin bada, bere izena daraman Claddagh eraztunarengatik da. (eu)\nThe Claddagh, Galway.jpg\nCladdagh (irlanderaz An Cladach, euskaraz "Hondartza Harritsua" esan nahi du) Irlandako Galway hiriaren erdigunetik hurbil kokatzen den gune bat da, bertan Corrib ibaiak bere urak Galway badian isurtzen ditu. Gune hau Galway hirian dagoen Espainiar Arkuarekin aurrez-aurre dago, bien artean Corrib ibaiak muga ezartzen duelarik. Claddagh munduan zehar eta batez ere Irlanda osoan ospetsua baldin bada, bere izena daraman Claddagh eraztunarengatik da. (eu)\nAn Cladach (eu)


Sierragaina eta Lizarragako gainak | Euskal-Herria.Org\nSierragaina eta Lizarragako gainak\nzuriain-k sortua, 2010, abuztua 2 - 20:00\nMAPA: Lizarraga eta Sierragaina\nIbilbidea Itzaltzu herrixkatik bi kilometrora hasiko dugu, Uztarrotzeko errepideko 40. kmra iritsi baino metro batzuk aurrerago. Bagolako zubia zeharkatu eta pista batek gora eramanen gaitu. Autoa metro batzuk sar dezakegu errepidetik aldentzeko, baina pista nahiko egoera kaskarrean dago.\nUrdamaña arroilean hasiko gara gora, betiere pista utzi gabe. Pistak sigi-saga batzuk eginen ditu, eta Jauregiren bordaren gainean pasatu. 1070 metrotan, orain arteko pista utzi eta lurrezko bat hartuko dugu ezkerretara (ekialdera). Basoan sartuko gara Ekitxikinako lepora iritsi baino lehen (1218m). Eskuinetara (hegoaldera) joko dugu Sierragaina (Arrese) mendira igotzeko. Zuzenean ekinen diogu maldari, bidexka eder batean gora. Bideak pistaren bihurguneak saihesten ditu eta berehala Sierragainako gailur luze eta belartsuan utziko gaitu. Ikuspegi ederrak egun argietan.\nEkitxikinako lepora itzulita, kontrako aldera joko dugu, ipar-ekialderantz. Maltosko borda inguratu eta larre ederrak zeharkatuko ditugu hurbileko Zotrapea lepoa (1218m) helburu. Bidexka batek Lizarragako gainetan zehar eramanen gaitu. Lehenbizikoa da altuena (1241m) baina pinudi batek paisaia ikustea galaraziko gaitu. Mendebalderantz jo eta basoaren ertzetik ikuspegi zabalagoa izanen dugu. Bideari berriz lotu eta mendiaren bizkarrean barrena jarraituko dugu. Hurrengo gailurra pinuz inguraturiko larre batean dago (1230m). Mapetan "Alto de Lizarraga" izenaz agertzen da. Bidexkari berriz lotu eta ipar-mendebalderantz jarraituko dugu. Bideak hurrengo lepoan bira egin eta beherantz hasten da. Gu biderik gabe ekinen diogu azken gailurrari (1201m). Lehenbizikoaren antzera, hau ere pinudiaren baitan dago, ez dugu gauza handirik ikusiko.\nJaisteko bi aukera: etorritako bidetik, gomendagarriena. Trackean eta mapan agertzen da guk egindakoa, azken gailurretik pistara zuzenean jaistea, baina ez dago biderik, malda handia da, eta batez ere basoa oso itxita dago, sasi dezenterekin. Nik ez nuke gomendatuko. Zuen esku, nolanahi ere. On egin!\nLizarraga-Sierragaina.gpx 40.99 KB


Jokoak of quads doan - Page 2\nGozatu lasterketa laburrak zure quad Canyon arabera kargatutako sentimendua.\nZure munstro kamioi batekin oztopoen gainetik salto egin. Eskuineko abiadura lortzeko behar duzu, too exekutatu baduzu du huts pneumatikoak horma batean.\nPilot zure Amestoy eta kontrolak guztietan zehar joan puntuak lortzeko. Kontuz bonba eta tranpak ibili, eta ez ahaztu zure 4x4 konpontzeko tailerra, eta erregaia biltzeko.\nZure quad elurretan zehar mugitzen, bere oreka mantentzeko eta amaiera lortzeko.


Moodle-ko hasiera orri pertsonalizatua - MUko Informazio Sistemak\nMoodle-ko hasiera orri pertsonalizatua\n.-(e)k idatzia\t 2014/10/23 0\nMoodle erabiltzeko moduak oso desberdinak izan daitezke norberaren ohitura eta zereginen arabera. Hori dela eta, Moodle-k badauka gehiegi ezagutzen ez den hasiera orri pertsonalizatua norberak bere neurrira konfiguratu dezakeena. Post honetan orri horretan egin daitekeena ikusiko dugu.\nNola sartu naiteke orri horretan?\nOrri honetara sartzeko modu bat baino gehiago dago:\n– Nabigazio blokeko “Nire hasiera” atalean sartuta\n– Zure Moodle-ko URL-ari /my gehituta sartu zaitezke (http://niremoodle.org/my/)\nNola pertsonalizatu dezaket?\nOrriaren goikaldeko eskuinaldean “Orri hau pertsonalizatu” botoian klik eginda. Hauek dira besteak beste egin daitezkeenak:\n– Zure ikastaroen zerrenda nahi bezala ordenatu: hau da nire ustez aukerarik interesgarriena, ikastaro asko ditugunoi unean uneko ikastaroak zerrendako hasieran jartzeak denbora aurreztea ahalbidetzen digulako, eta edozein unetan aldaketak badaude berriz ordenatu.\n– Beste bloke batzuk gehitu: guri erabilgarriak zaizkigun blokeak gehitu ditzakegu (egutegia, RSS jarioak, dominak,…), nahi dugun lekuetan kokatu, berez agertzen direnak lekuz aldatu edo ezabatu,…\nSartzen naizenean zuzenean orri hori erakustea nahiko nuke, posiblea da?\nBaliteke. Zure Moodle gunearen konfigurazioaren arabera bertan sartzean hiru gauza gertatu daitezke: beti hasierako orrira joatea, beti Nire Hasiera orria joatea edo erabiltzaile bakoitzak aukeratu ahal izatea.\nErabiltzailearen esku dagoenean, profilaren ezarpenetan berezko hasiera orria markatzeko aukera agertuko da, eta horren bidez bata edo bestea aukeratu ahal izango dugu.\nEguneraketa (2015/01/16): Learn Moodle MOOC-ean honi buruzko bideo argigarri bat egin dute, hemen ikusi dezakezue:\nTaldeak sortu moodle-n Moodle-n ikastaro eleanitzak diseinatzen, orain errazago Zelan erabili irudiak Moodle-ko Wikian Moodle 2.7ren berrikuntzak\nTags Moodlemoodle hasiera orriamoodle home page


Kimua Groupek kutxa ultra arinen linea berria garatu du – Ekonomiaren KZ\nKimua Group karga manipulatzeko soluzio integralen Gipuzkoako enpresak Arin Box izeneko ekodiseinu-kutxen proiektu sostengagarria garatu du, sektore eolikorako karga bereziak igotzeko sortutako kutxa ultra arinen lerro bat. IHOBE Eusko Jaurlaritzaren Ingurumen Jarduketarako Sozietate Publikoaren laguntza du ekimenak, eta haren ezarpenari esker, enpresen ikuspegi berritzailea sustatu nahi da, diseinu jasangarriaren eta ekodiseinuaren bidez. Horrela, ingurumen-aztarna neurtzeko sistemen bidez diseinatutako proiektu berri honen xedea da Euskadiko industriek Ekonomia Zirkularraren helburuak lortzea.\nHortaz, itsaso zabaleko aireko baldintza klimatologikoei aurre egiteak dakarren erronka eta lana nola zailtzen duen kontuan hartuta, ekodiseinuaren ezaugarriak dituzten garraio- eta goratze-kutxen lerro bat garatu da, hain zuzen ere erronka horietan pentsatuta.\nSoluzio estandarrak altzairuan zein aluminioan daude eskuragarri, baina industria bakoitzaren beharretara egokitutako produktu bat egiteko aukera dago. Kimua Groupetik adierazi dutenez, Arin Box ekimena “irtenbide sinple eta eraginkorra da sektore eolikoko bezero guztientzat, kalitate-ziurtagiri guztiak betez”.\nEra berean, kutxei aukerako osagarri batzuk gehi dakizkieke, besteak beste: lotzeko puntu birakariak, puntu ertaineko apalak, aurreko ate tolesgarria eta drainatze-tapoiak.\n← Zigorrek Madrilgo aireporturako potentzia-estazioak hornituko ditu\nUfesak arropa desinfektatzen duen plantxa bat merkaturatu du →


Udal kirol Kanpusean izena emateko epea maiatzaren 27an amaituko da - Elgoibarko Udala\nEkainaren 27tik uztailaren 22ra, astelehenetik ostiralera, goizeko 9:30etatik 12:30era, kirol desberdinak (eskalada, atletismoa, mendi bizikleta, orientazioa, futbola, eskubaloia, herri kirolak, frontoiko jolasak, mendizaletasuna, patinajea, padela, tenisa, Mintxetako igerilekuak, ur jolasak, zumba, e.a.) egiteko aukera izango dute 2011 eta 2015 urteen bitartean (biak barne) jaiotako haurrek. 2007-2010 urteen bitartean jaiotako gazteek, berriz, Goi Mailako Kirol Udalekuetan maila handiagoko kirola egiteko aukera izango dute.\nOlaizaga eta IMH kiroldegiak, Mintxetako kirol instalazioak, igerilekuak, Ikastolako Frontoia eta herriko beste hainbat gune erabiliko dituzte. Harrera oso ona izaten dute urtero Kirol Udalekuak.\nPatronatuko bazkideek 106,20 euro ordaindu beharko dute eta bazkide ez direnek 116,50 euro.\nAukeran, egun osagarriak\nUdal Kirol Patronatuak kontutan izan du Ikastolako haurrek ekainaren 17an eta Herri Eskolakoek ekainaren 21ean hartzen dituztela oporrak. Hori dela eta, ekainaren 20ko astean, Kirol Udalekuen egun osagarriak eskainiko ditu:\nLehenengo aukera aste osokoa, bost egunekoa, ekainaren 20tik 24ra izango da. Bazkideek 25 € ordaindu beharko dituzte eta bazkide ez direnek 29 €.\nBigarren aukera hiru egunekoa izango da, ekainaren 22, 23 eta 24. Bazkideek 15 € ordaindu beharko dituzte eta bazkide ez direnek 17 €.


Maria Markotegi Sariak | 2019 - Sakanako Mankomunitatea\nMaria Markotegi Sariak | 2019\nurtarrila 10, 2019\nMaria Markotegi sarietara lanak aurkezteko epea irekia dago. Epea martxoaren 15ean bukatuko da. Euskara Zerbitzuak urtero antolatzen dituen sariek poesia, komikia, narrazio laburra eta booktubeak sustatzeko helburua dute. Booktube bat zer den eta nola parte hartu behar den jakiteko, ikus Mankomunitateak iaz argitaratutako bideoa.\nAurkeztutako lanak originalak, aurrez saritu gabeak, argitaratu gabeak eta euskaraz sortuak izanen dira. Lan guztiak goitizen batez izenpetuko dira eta aparteko gutun-azal batean egilearen datuak sartuko dira. Sakanako Mankomunitateak lehiaketara aurkeztutako lanak argitaratzeko eskubidea izango du, paperean zein webgunean, betiere egilearen izena adieraziz.\nLaguntzaileak: Sakanako liburutegi publikoak\nParte hartzaileak: Lehiaketa honetan bizitokia edo ikastetxea Sakanan duten ikasleek har dezakete parte.\nSailak: Lehiaketak lau sail izanen ditu: narrazio laburra, poesia, komikia eta booktubea.\nKategoriak: Lehiaketan honako kategoria hauek bereiziko dira:\na) LHko 3. eta 4. mailetako ikasleena.\nb) LHko 5. eta 6. mailetako ikasleena.\nc) DBHko 1. eta 2. mailetako ikasleena.\nd) DBHko 3. eta 4. mailetako ikasleena.\ne) Batxilergoak eta Erdi Mailako Heziketa Zikloetako ikasleena.\nLanak aurkezteko epea: Lanak aurkezteko epea 2018ko martxoaren 15ean bukatuko da, eguerdiko 15:00etan. Lehiaketan parte hartzeko lanak ikastetxeek zein liburutegiek aurkeztu ahal izanen dituzte ikasleen izenean. Lanak Sakanako Mankomunitateko erregistroan aurkeztuko dira, honako helbide honetan:\nLanak aurkezteko modua: Lan guztiak goitizen batez izenpetuko dira. Aparteko gutun-azal batean egilearen datuak sartuko dira (izen-abizenak, helbidea, telefonoa, e-posta, ikastetxea, maila eta adina) antolakuntzak banatutako ereduan idatzirik. Gutun-azalaren kanpoko aldean garbi adierazi beharko dira honako hauek: lanaren izenburua, egilearen goitizena, saila eta kategoria. Ezin izanen dira lanak multzoka aurkeztu, hau da, lan bakoitzak bere gutun-azala eta bere plika izanen ditu.\na) Lanak originalak, aurrez saritu gabeak, argitaratu gabeak eta euskaraz sortuak izanen dira.\nb) Gaia librea izanen da booktubeetan izan ezik. Horietan irakurritako euskarazko liburu bat aholkatuko da. Liburuaren titulua, egilea(k) eta argitaletxea aipatuko dira betiere.\nc) Ez dira bertsopaperak ametituko.\nd) Lanek ondoko luzera izanen dute:\nOrrialde 1 gutxienez\n4 orrialde gehienez\n10 lerro gutxienez\n50 lerro gehienez\n2 orrialde gehienez\n2 orrialde gutxienez\n5 orrialde gehienez\n20 lerro gutxienez\n3 orrialde gehienez\n3 orrialde gutxienez\n6 orrialde gehienez\n30 lerro gutxienez\n80 lerro gehienez\n1,5 minutu gutxienez\n2 minutu gehienez\n4 orrialde gutxienez\n7 orrialde gehienez\n40 lerro gutxienez\n3 minutu gehienez\n2 minutu gutxienez\n4 minutu gehienez\ne) Narrazio laburrak eta poemak ordenagailuz idatzirik aurkeztuko dira. 12 puntuko hizki-tamaina erabiliko da.\nf) Komikiak zuri-beltzean edo koloretan aurkeztuko dira. Ez dira onartuko ordenagailuz egindako lanak. Aholkatzen da DinA3 tamainakoak egitea, ongi ikusi ahal izateko testuak.\ng) Bideoak USB batean entregatuko dira edo, bestela, Wetransfer bidez bidaliko dira euskara1@sakana-mank.eus helbidera. Egileen datuak aparteko fitxategi batean bidaliko dira.\nh) Lanak bakarkakoak izanen dira.\nSariak: Aurkezten diren lan guztien egileek oroigarria jasoko dute. Guztira hogeita hamar sari izanen dira:\nLHko 3. eta 4. mailetako ikasleena > A\nLHko 5. eta 6. mailetako ikasleena > B\nDBHko 1. eta 2. mailetako ikasleena > C\nDBHko 3. eta 4. mailetako ikasleena > D\nBatxilergoak eta Erdi Mailako Heziketa Zikloetako ikasleena > E\nSari banaketa: Sari banaketa ekitaldi publiko batean eginen da. Datu Pertsonalak Babesteko 15/1999 Lege Organikoak ezarritakoa betetzeko, adingabeen kasuan, parte-hartzaileen gurasoek edo tutoreek onartu egiten dute parte-hartzaileei argazkiak ateratzea sari banaketa ekitaldian Sakanako Mankomunitateko euskarri komunikatiboetan zein hedabideetan zabaltzeko. Horretaz gain, baimena ematen dute saritutako bideoak sari banaketan plazaratzeko. Adinez nagusiak direnen kasuan, haiek beraiek izanen dira baimena emango dutenak.\nArgitalpena: Sakanako Mankomunitateak lehiaketara aurkeztutako lanak argitaratzeko eskubidea izango du, paperean zein webgunean, betiere egileen izenak adieraziz. Booktubeen kasuan, Sakanako Mankomunitateak kanal bat sortuko du propio aurkeztutako lanak plazaratzeko. Datu Pertsonalak Babesteko 15/1999 Lege Organikoak ezarritakoa betetzeko, adingabeen kasuan, parte-hartzaileen gurasoek edo tutoreek onartu egiten dute parte-hartzaileen bideoak You Tuben jartzea. Adinez nagusiak direnen kasuan, haiek beraiek izanen dira baimena ematen dutenak.\nEpaimahaia: Epaimahaiko kideak Sakanako Mankomunitateko lehendakariak izendatuko ditu. Aurkeztutako lanek gutxieneko mailarik ez balute, sariak eman gabe utzi ahal izango lirateke. Era berean, sariak ex aequo moduan banatu ahal izanen dira lan batzuen artean. Epaimahaiaren erabakia apelaezina izanen da.\nDatuen babesa: Datu Pertsonalak Babesteko 15/1999 Lege Organikoak ezarritakoa betetzeko, parte-hartzaileen gurasoek edo tutoreek onartu egiten dute parte-hartzaileek lehiaketa honetan ematen dituzten datu pertsonalak Sakanako Mankomunitatearen fitxategi batean gordeta geratuko direla. Parte hartzaileen guraso zein tutoreek eskubidea dute datuak eskuratzeko, zuzentzeko eta ezabatzeko, tratamendua murrizteko edota haren kontra egiteko. Horretarako, jakinarazpen idatzia bidali beharko dute Sakanako Mankomunitatera. Adinez nagusiak direnen kasuan, haiek beraiek izanen dira baimena ematen dutenak eta beren eskubideak gauzatuko dituztenak.\nPlika Maria Markotegi Sariak\nErantzunak desaktibatuta daude Maria Markotegi Sariak | 2019 sarreran\n← XIX Sakanako Xake Txapelketa jokatu da\nNanoipuin Lehiaketa | 2019 →


Bilgune Feministak Emakumeok Plazara proiektua aurkeztuko du bihar - Topagunea | Euskaltzaleen Topagunea\n> Berriak > Azkenekoak > Bilgune Feministak Emakumeok Plazara proiektua aurkeztuko du bihar\nBilgune Feministak Emakumeok Plazara proiektua aurkeztuko du bihar\nBilgune Feministak bihar aurkeztuko du Emakumeok Plazara proiektua eta haren webgune berria. Egitasmoaren helburu nagusiak emakume sortzaileei espazioa eskaintzea da, batetik, eta bestetik bilaketa errazak egiteko tresna eskuragarria eskaintzea. Proiektuaren jendaurreko aurkezpena Donostiako Dokan izango da bihar, ekainak 10, 19:30etan. Hona Bilguneko lagunek horren harira bidalitako oharra:\nUrte askotan emakumeok oztopo ugari izan ditugu kultur eremuan parte hartzeko. Lanaldi bikoitzak edota guk egindako lanei garrantzia gutxiago eman izanak kultur arloan ere bigarren plano batera zokoratu gaitu. Egoera hau gainditzeko beste pauso txiki bat dugu proiektu hau: Emakumeok Plazara.\nemakumeokplazara.org orriak aukera anitzak eskaintzen ditu. Kultur eremuan espazio ugaritan parte hartzen duten emakumeen (antzerkilariak, musikariak, ipuin kontalariak, margolariak, bertsolariak…) baliabide zerrenda izan nahi du. Honela, kultur eragile, festa batzorde, eta abarrek bertara jo ahal izango dute beraien egitarauak osatzeko. Talde eta norbanakoen deskribapen eta kontaktuak eskaintzeaz gain, erakusketa birtualak, agenda eta ikuspegi feministatik kulturari buruz sortutako dokumentuek ere bere espazioa dute.\nBaina proiektu hau aurrera eramateko zure laguntza ere behar dugu. Emakumeak bertan apuntatzea guztiz beharrezkoa da zerrenda aberatsa izan dezagun. Horretarako, web orrian sartu eta apuntatzeko fitxa bete edo info@emakumeokplazara.org helbidera idatzi besterik ez duzu egin behar. Bete beharreko baldintza bakarra emakumea izan edota apuntatu nahi duzun taldea mistoa izatea da. Ikuspegi feministatik burututako lanek ere badute lekua nahiz eta emakumeak ez izan.\nProiektuaren aurkezpena ekainaren 10ean arratsaldeko 19:30etan Donostiako Doka Kafe Antzokian izango da. Aurkezle bikain eta alai batek zuzenduko du arratseko emanaldi hau. Bertan, Ainbat talde arrasatearra eta Sorkun abeslaria izango ditugu gurekin. Azken honek era akustikoan antolatutako emanaldiarekin alaituko gaitu. Azkenik afari merienda goxo batekin itxiko dugu eguna.\n← Eusko Jaurlaritzak diru-laguntza deialdia argitaratu du\nUdan euskaraz gozatzeko beste aukera bat mintzapraktika egitasmoetan ari direnentzat →


100 metro 9,58 segundutan • ZUZEU\n100 metro 9,58 segundutan\nUsain Bolt ala gepardoa? - rich115 cc\nKamaleoiak, kolorea alda dezake inguruko gauzena hartu eta harrapakariengandik ihes egiteko. Segundu gutxitan hostoen berde ilunetik, arearen hori idorrera alda dezake azalaren kolorea. Teknika hau bera erabiltzeko gauza dira sepiak itsasoaren sakonean.\nAustraliako katagorri espezie bati, zuhaitz batetik bestera salto egitean, besoak zabaldu eta azal berezi bat ageri zaio planeatzeko balio diona. Honela lurra zapaltzea ekiditen dute, hainbat suge eta azerirengandik ihes eginaz.\nPozoia ere oso ezaugarri ezaguna da, espezie gutxi batzuek dutena defendatzeko. Suge gorriak esaterako, sekulako pozoi indartsua gordetzen du letaginen goi aldean dituen guruinetan. Hortzaka egin orduko likidoa askatu eta arerioa K.O. uzten du segundu gutxitan.\nMatxinsaltoek, Igelek eta kanguroek besteak beste, hanketan sekulako giharrak garatu dituzte. Hauen bitartez sekulako saltoak burutu ditzakete. Haien gorputzaren luzeera hainbat alditan biderkatzen duten distantziako saltoen bidez errazago ihes egiten dute arerioengandik.\nGepardoa ala Usain Bolt? - Astrid Walter cc\nBaina guzti honek laguntzen badu ere, animaliei lagungarri zaien ezaugarri garrantzitsuenetariko bat, abiadura da. Abiadurak indarra garai dezake, indarra ezin baita aplikatu urruti dagoen gorputz batengan. Afrikako sabanan aurkitzen da bizkortasunaren erregea, Gepardoa. Makina bat gazelak madarikatu du animalia hau… 120 km/h abidura harrapatzera iritsi daiteke distantzia motzetan. A8 autopistan auto batek gehien harrapatu dezakeen abiadura, ondo entzun duzue. Ez da txantxetarako datua gero.\nGepardoak gepardo, gizakiak atzo bertan apurtu zuen bere marka onena 100 metrotan. Usain Bolt jamaikarrak munduko errekor berria egin baitzuen kronometroa 9,58 segundutan gelditu zuenean. Aho zabalik geratu ziren Berlinera Munduko Atletismo Probak ikustera joan ziren ikusleak. Boltek 37,6 km/hko batazbesteko abiaduran egin zituen 100 metroak. Tyson Gay-en ametsak zapuzturik geratu ziren, bigarren postuarekin konformatu behar izan baitzuen 9,71 segundutan utziaz kronometroa. Asafa Powel berriz hirugarren postuan sailkatu zen kronometroa 9,84 segundutan geldituaz.\nBadirudi aro berri bat ari garela bizitzen… abiaduraren aroa. Marka guztiak apurtzen ari da Usain Bolt, eta egon lasai; 21 urte dituela kontuan izanik, oraindik gehiago ikusi beharko baitugu.\n100 metro, abiadura, Asafa Powel, atletismoa, Berlin, korrika, natura, Tyson Gay, Usain Bolt\nEGA azterketa “bidegabea” aldatu nahi du UPyDk


Maddi Zubeldia: “Irakurleen gustukoa izan dela ohartzeak poz handia eragiten dit” | Hitzen uberan\n← ADELeko antzerki programazioa\nDeserria haurtzaro (Elkar) eleberriari esker 111 Akademia Sariaren finalera iritsi da. Maddi Zubeldia Arozena ziburutar idazleak lehen nobela du hauxe eta “lehen asmoa aspalditik barnean neraman korapilo minbera askatzea izan dut”, email bidezko elkarrizketa honetan aitortu digunez. “Eta deserriaren gaia tratatzea ere interesgarri iruditu zait”. Liburuaren azalak argi iradokitzen duen bezala, haur baten ikuspegitik landu du deserriaren ingurukoa.\nDeserria haurtzaro (Elkar) nobela iaz plazaratu zuen, baina idazteko joera askoz lehenagotik datorkio. EKE-ren Sormena lehiaketako olerki sailean bi aldiz saritua izan da, adibidez. Kantagintzan ere badu bide bat egina. H-Eden taldearekin bi disko plazaratu ditu: Hamaika aztarna (2013) eta Intimitartean (2015). 111 Akademia Sariaz, lehen eleberriaz eta bestelako sormen lanez ondoko adierazpenak egin dizkigu.\nUxue Alberdiren Jenisjoplin (Susa) eta zure sinadura daraman Deserria Haurtzaro (Elkar) izan dira 2017ko 111 Akademia Sariaren finalera iritsi diren nobelak. Espero al zenuen halakorik?\nEgia errateko, jadanik bigarren txandan bost liburuen artean nirea ikustean sorpresa hartu nuen; beraz finalean egotea harrigarriago gertatu zait oraino! Ez nuen konpainia hobeagorik amesten ahal.\nEzuste ederra izan da alabaina. Irakurleen gustukoa izan dela ohartzeak poz handia eragiten dit, nola ez… Ez dakit toki hori merezi duen nire eleberriak, baina izugarri estimatzen dut egiten didaten oparia.\nZure lehen nobela izan da hau. Orain urtebete eman zenuen liburua argitara. Pozik zaude liburuak izan duen ibilbidearekin?\nHalaber, emozionatu egiten naiz pertsona bat liburua irakurtzeko erabakia hartzen irudikatzen dudanean, hain garesti dugun denboratik inork horretarako tartea hartzen duela pentsatzen dudanean eskerdun sentitzen naiz.\nEta inoiz edo behin irakurle talde batek gonbita luzatzen didanean, ogi bihi metaren gaineko txoriaren gisan bizi dut, zuzenean eskerrak emateko aukera izaki.\n“Kostunbrismo ukitua badu momentuka”\nElkar argitaletxearen prentsa-oharrak zioen “irria negarrarekin nahastea lortzen duen nobela” dela. Historia eta fantasia dosiak ere badituela. Estilistikoki nola definituko zenuke?\nDeserria haurtzaro ez da komedia, ezta nobela historikoa ere. Ez da fantasiazko literaturan sailkatzekoa ere. Zer ez den zehaztea zer den argitzea baino errazagoa dela ohartzen naiz! Saiatuko naiz azaltzen halere. Narrazio hau bi zatitan banatua da. Lehen zatian gipuzkoar familia baten eguneroko penak eta pozak agertzen dira. Landesetako herri txiki batera 1967an etorkin gisa joandako Ana neskatilak egoerari nola egiten dion aurre kontatzen dut. Parte hori autobiografikoa da.\nBigarren zatian, historiarekin eginen du topo irakurleak, Francoren garaian gertaturiko haur lapurtuen gaia sartzen baita, kontakizuna bukaeraraino eramanik, 2012ra.\nIdazten jarraitzen al duzu? Beste egitasmoren bat ba al duzu eskuartean?\nIdazten beti ari naiz eta badut bai hortxe nobela berri baten mentura, ontzen ari.\nEuskal Kultur Erakundearen Sormena lehiaketako olerki sailean, bitan izan zara saritua. Poemez osaturiko liburua izango da plazaratuko duzun hurrena?\n“Kantugintza ere bada idaztea”\nKantugintza ere bada idaztea. Hori bai, formatuaren aldetik, ohitura handiagoa dut eta “sintetikoago” idazteko joera dudanez, aiseago ari naiz.\nBaina idaztea beharrezkoa izan dut beti, eta Deserria haurtzaro (Elkar) eleberria bukatzea sekulako erronka izan da niretzat. Momentu lapurtuetan idazten aritu naiz, lanak eta familiak libre uzten zizkidan unetxoak baliatuz. Luzea izan da idazketa prozesua. Nobela erdia idatzia nuenean, galdu egin nuelako artxiboa (gako batean neukan eta… izorratu egin zitzaidan). Ondorioz, etsitua egon nintzen hainbat hilabetez, eta azkenean berriz hastea erabaki nuen. Bukatu dudanetik, garaipen moduko bat bizi dut. Ni ez naiz oso mendizalea, baina hau nire lau milakoa dela erraten ahal dut. Beraz argitaratua izanen zela jakitean, pentsa dezakezu zer nolako poza hartu dudan.\nMartxoaren 27an, Segurako Irakurle Taldean\nMartxoaren 27an asteartea, Segurako irakurle taldean arituko da solasean. Arratsaldeko 18:30ean hasiko da mintzaldia. Deserria haurtzaro 111 Akademia Sariaren finalera iritsi den nobela izango dute aipagai.


Taxi baimenen %5 egokitutako ibilgailuei ematea proposatu du EH Bilduk | Bilbo Hiria | BILBOTARRA\nTaxi baimenen %5 egokitutako ibilgailuei ematea proposatu du EH Bilduk\nEH Bilduren udal taldeak 18 alegazio aurkeztu dizkio orain dela egun batzuk Bilboko Udalak aurkeztutako Taxiaren Araudiari. Azaldu dutenez, «zerbitzu estrategiko bat hobetzeko asmoz» proposatu dituzte emendakinak.\nNAIZ|12/06/2018 Updated at:\nEH Bilduk hainbat proposamen egin ditu taxi zerbitzuan irisgarritasuna hobetzeko. Bruno Zubizarreta EH Bildu Bilboko zinegotziaren ustez, «garraio publikoan taxia elementu estrategiko bat da. Hori dela eta, zerbitzua hobetzeko taxi elkarteekin hartuemana ezinbestekoa dela uste dugu. Ez zaie galdetu, esaterako, Termibus eta bertako geralekuak diseinatzerako orduan. Komunikazio hobeago batek etorkizunean arazorik ez izatea ahalbidetuko luke».\nEgindako proposamenen artean taxi zerbitzuaren irisgarritasuna hobetzea helburu duten proposamenak daude. Ildo horretna, ematen diren baimenen %5 gutxienez egokitutako ibilgailuei ematea proposatzen du EH Bilduren udal taldeak.\n«Legeak hori eskatzen du, baina gaur egun Bilbon ez da betetzen», azaldu du Bruno Zubizarretak komunikabideei igorritako oharrean.\nAurrez aipatutakoa da EH Bilduk Taxiaren Araudiari aurkeztu dizkion 18 alegazioetariko bat. Hiriko taxi zerbitzua «hobetzea» helburu dituzten alegazioak dira udal taldeak egindakoak, azpimarratu dutenez. Horrez gain, Zubizarretak segurtasunarekin zerikusia daukaten beste zenbait alegazio aurkeztu dizkio araudiari. «Ibilgailuen segurtasuna hobetzea proposatzen dugu, su-itzalgailuak eta segurtasun itxiturak jartzea aztertuz, esaterako».\nLos animales domésticos podrán viajar en los taxis de Bilbo


"Jokalariok, Athletic Cluba eta Real Sociedad eskutik joan ginen Santi Brouarden hilketa salatzeko" - Laudio - Aiaraldea.eus\n"Jokalariok, Athletic Cluba eta Real Sociedad eskutik joan ginen Santi Brouarden hilketa salatzeko"\nJulen Solaun eta Aitor Aspuru 2020-01-09 16:00\nJose Maria "Txato" Nuñez Laudioko herrigunean./ Aiaraldea.eus\n“TXATO” NUÑEZ (Tolosa, 1952) Laudion bizi da aspaldi. Athletic Clubeko kapitaina izan zen taldeak irabazi zuenean Liga eta Kopa azken aldiz. Gainera, lotura izan du erakundearekin urte luzez. Bere ibilbideari zein futbolari buruz mintzatu da.\nAthleticen azkeneko bi ligak zuk irabazi zenituen, baina 37 igaro dira dagoeneko. Zerk egin zuen zure belaunaldia berezi?\nGarai horretan talde beteranoa genuen, baina jokalari gazteak ere bagenituen. Talde oso ona zen, baina gainerakoak ez ziren makalak, eta ez zuten lortu bi Ligak eta Kopa irabaztea.\nTaldearen mentalitatea oso ona zen, harreman oso hurbilak genituen. Momentu aproposa zen. Hasi ginen etxean zein kanpoan irabazten eta partidei banaka aurre egiten joan ginen. Ez genuen pentsatu Liga edo Kopa irabaziko genuenik.\nTaldearen azken Erregearen Kopa ere altxatu zenuen zuk Barcelonaren aurka, Maradona eta Goikoetxearen arteko partida famatu horretan. Nola bizi izan zenuen?\nFC Barcelonarekin harreman oso ona geneukan. Beti izan dugu, baina garai horretan Maradona zegoen eta Bartzelonan jokatu genuenean Ligan izan genuen talka berarekin, iskanbila handia sortu zen.Hortik aurrera egoera nahastu zen eta finalean ere Maradonak berotu zuen giroa, bera beti zegoen erdian.\n"FC Barcelonarekin harreman ona genuen, baina Maradonarekin ez ginen ondo konpontzen"\nEgia esanda, FC Barcelonarekin gero ere harreman ona izan genuen, baina urte horretan, Maradonarekin ez ginen ondo konpontzen. Tipo arraroa zen, ez zuen bide onik hartu, eta dena nahastu zuen.\nZure palmaresean, bada faltan botatzen duzun tituluren bat?\nBi Ligak eta Kopa irabaztea nahiko zaila izan zen, eta gerora ikusi da oso zaila izango dela errepikatzea. Aintzat hartu beharra dago gaur egun gero eta zailagoa dela irabaztea eta horrelako talde bat osatzea. Ni jaio nintzenetik naiz athleticzaleaeta bertan jokatzeko zortea izan nuen. Urte onak eta gogorrak izan genituen, baina tituluak irabazi genituen. Esperientzia polita izan da, baina horretarako prest egon beharra zegoen han.\nTituluak irabazi baino lehen, Sportingera joan izan behar zenuen, Athleticen lehenengo taldean ez zenituen minutuen bila. Nolakoa izan zen esperientzia?\nOso ona. Athleticera heldu nintzen eta jarraian zerbitzu militarra egitea egokitu zitzaidan. Hortaz, urte osoa galdu nuen. Beste bi urte egon nintzen Athelticen, baina ez nuen gehiegi jokatu.\n"Sporting de Gijon taldera joan ginenean bete-betean asmatu genuen"\nGero Iñaki Txurruka fitxatu zuen Athleticek eta Sporting de Gijón taldean utzitako hutsunea betetzea proposatu zidaten niri. Joan ginen hara eta bete-betean asmatu genuen. Taldea oso ona zen eta bizitza polita zen.\nEra berean, bi Ligak irabazi eta pare bat denboraldi geroago, bigarren mailako Sestao taldera hurbildu zinen. Zergatik hartu zenuen erabaki hori?\nAukerak izan genituen kanpora joateko jokatzera. Hiru seme genituen, eta Laudio Ikastolan zeuden jadanik. 34 urte nituen garai horretan.\nSestao taldea 2. mailan zegoen eta Jabo Iruretak entrenatzen zuen. Batzea proposatu zidan... eta ezberdina izan zen. Esaterako, bidaiak autobusez ziren. Lekuz estu ibiltzen ginen eta arroparako ere dirurik ez zegoen.\nAldi berean, esperientzia polita izan zen, jokalariak ezagunak zirelako. 1. mailara igotzeko zorian egon ginen. Azken partida Celta de Vigoren kontra jokatu genuen horretarako.\nEsan bezala, gure arteko harremana oso ona zen, eta aurrera egiteko eta helburuak betetzeko hori ezinbestekoa da.\nNahiz eta Athleticek Bartzelonari Superkopa irabazi 2015ean, titulu falta sumatzen da azkeneko hamarkadetan. Final ugari jokatu ditu, baina irabazi ez. Zer dela eta? Horrek balio gehiago ematen dio zuek egindakoari?\nUrtero egoera gero eta gogorragoa da Athletic Clubarentzat. Irabaztea oso zaila da eta kirol profesionalak hartu duen bideak klubeko filosofiaren aurka jokatzen du.\n"Futbol profesionalak hartu duen norabideak Athletic Clubaren filosofiaren kontra egiten du"\nNahikoa egiten du. Josu Urrutiaren lehendakari garaian Athleticek jokatu du Champion League-a. Kopako finalak ere egon dira. Urte onak izan dira, baina zaila izango da zerbait irabaztea.\nGaur egun dauden hain talde erraldoien aurka lehiatu ahal izateko fitxaketa filosofia aldatu beharko luke klubak?\nNik bat egiten dut Athleticak daukan filosofiarekin. Nik ez nuke aldatuko apur bat ere, baina ikusiko dugu etorkizunean nork hartzen dituen ardurak eta zer gertatzen den. Nire aldetik, Athleticak filosofia aldatzen badu, bazkide izateari utziko diot. Hala ere, ikusiko dugu. Gaur egun diruak mugitzen du dena, baina, nire ustez, filosofia mantendu beharra dago.\n"Athletic Clubak filosofia aldatzen badu, bazkide izateari utziko diot"\nAurten, Garitanoren taldeak Europa osoko defentsa onenetarikoa sortu du. Ba al dago zu profesionala zinen garaiarekin alderatzerik?\nNik oso gogoko dut Gaizka Garitanok eta Patxi Ferreirak egin duten lana. Nabaria da talde sendoa dela, bereziki atzeko aldean. Bide ona hartu dute eta badakite zer egin behar duten. Gaizka Garitanok hartu zuenetik, taldeak gora egin du.\nGurekin alderatuta, defentsa oso ona ikusten dut, borrakatzen dira toki guztietan eta ondo jokatzen dute. Antzekoa da, bai.\nFutbola eta politikari buruz mintzatu da zerbait azkenaldian. Santiago Brouard HBko kidea eta pediatra hil zutenean bere kontsultan, Errealeko zein Athletic klubeko jokalariak ikurrinarekin atera zineten. Nola erabaki zenuten? Zuen ideia izan zen? Klubena? Gaur egun hori posible litzateke?\nSanti Brouard ezaguna zen. Guztiok genekien zer nolako pertsona zen eta nolakoa zen bere bizitza. Guk gure indarra erakutsi behar genuen bere hilketa salatzeko. Ez baduzu erabiltzen horrelako gertakari baten aurrean, zertarako dituzu indarra eta burua?\nOraindik ere ados nago egindakoarekin. Egun ez dakit gehiegi zer pentsatzen duen jendeak eta zer egingo lukeen, baina uste dut berriro horrelako pertsona bat hilez gero, gauza bera gertatuko litzatekeela, kolpe lazgarria izan baitzen. Santi Brouardek argi eta garbi zekien zer pentsatzen zuen eta besteok ere bagenekien nor zen. Jokalariak eta kluba ados egon ginen eskutik joateko egun horretan.\nAurten Espainiako Selekzioak San Mamesen jokatuko du. Politika beti egon da kirolean eta ez zaio erreparatu nahi izan?\nPolitika beti egon da hor. Nik ez dut ikusi inoiz Espainiako Selekzioa San Mamesen, baina uste dut ez zutela galdetu ere egiten hemen jokatzeko. Gauzak aldatu dira eta moldatu behar dira. Aldaketa horien artean dago hau. Mahai gainean jarri dute San Mamesen jokatzea.\n"Politika beti egon da lotuta kirolari, baina horren gainetik dago dirua"\nEsan bezala, egia da politika beti egon dela lotuta kirolari, baina horren gainetik dirua dago. Futbol klub bat izateko dirutza beharrezkoa da eta, azkenean, diru truke egiten dira gauzak.\nBatzuek hitz egiten dute futbol modernoari buruz, gaur egun diru pilo eta globalizazioa sartu delako kirolean. Zer nolako ezberdintasun sumatzen dituzu maila guztietan?\nOraintxe bertan futbola industria da. Diru piloa mugitzen du. Adibidez, Supercopa Saudi Arabian jokatzen ari da orain. Hori eragiten du diruak.\nJokalarien bizitza aldatu da eta baloia bera ere. Baloia oso azkar doa, lehen baino nabarmen azkarrago. Jokalariek egiten dituzten kontrolak eta paseak errazak direla ematen du, baina oso zailak dira, jendeak maila oso handia duelako. Oso profesionalak dira, bestela ezinezkoa da. Gainera, ia egunero partidak dituzte. Egungo jokalariei egokitu zaie hori eta mundu horrek dirutza mugitzen du.\nZure garaiarekin alderatuta asko aldatu da?\nAthetic Clubari mintzatzen naiz ni, baina uste dut jokalariek bizitza oso arrunta dutela. Egia da ezberdina dela, futbola izugarri hazi baita, baina euren artean uste dut egoera ez dela hainbeste aldatu. Hori bai, diru askoz gehiago mugitzen da.\nGehien aldatu dena baliteke izatea kontrol maila. Gure garaian entrenatzen genuen eta etxera joaten ginen. Orain, aldiz, jokalariak kontrolatuta daude uneoro. Dena dakite jokalariei buruz. Lehen elikadura, adibidez, ez genuen hain kontuan hartzen, eta noizean behin mendian entrenatzen genuen. Egun kiroldegian edota zelaian egiten da entrenamendu osoa, ez dute kanpora jotzen.\nFutbol profesionala eta gero, zer nolako bizitza izan duzu?\nAmorebieta taldeko entrenatzailea izan nintzen bi urtez eta Athleticera itzuli nintzen gero. Han ibili nintzen 18 urtez, oker ez banabil. Bilbao Athletic eta Athleticaren ordezkari izan nintzen. Astebururo kanpora joaten nintzen, talde batekin edo bestearekin. Beste bazkide batekin enpresa txikia sortu nuen, eta 10 urte eta gero erretiroa hartu nuen. Orain ilobak zaintzen ditut.\nASASAM buru osasunaren aldeko elkartea ere laguntzen duzu, ezta?\nBai, elkarteak proposatu zidan epaile lanak egitea antolatzen dituzten partidetan eta ni gustura noa. Pozik nago, jendea jatorra baita eta laguntzeko aukera ematen didate.


Asteroko kronikie: Segitzea Pena Ematen Zion Espeleologoaren Istorioa\nSegitzea Pena Ematen Zion Espeleologoaren Istorioa\nPart: Ritxar, Antua, Gotzon, Tana, Amagoia, Josu, Unai\nBariku goiz baten, normalean zapatuetan geratu ohi den bezala, espeleologo eta arkeologo batzuk kafesnea hartzeko geratu ziren Gernikako taberna baten. Euria emanda zegoen, baina tripak ondo bete zituzten pintxoak janez (batzuk beste batzuek baino gehiago), beharko zuten eta.\n"El Frances" deitutako tipo batek, esaten omen zuen koba berri bat aurkitu zuela Urdaibain. Haizea putzadaka omen zegoen botatzen bere zulo txiki-txikitik. Batzuetan botatzen, beste batzuetan hartzen, batzuetan asko, beste batzuetan gutxi. Kolektore berri baten aurrean ote geunden? Goikoetxe? Santimamiñe?, edo han barruan zeuden armiarmen putzaden airea ote zen? Mmmm...\nArkeologo bikoteak ere ez zeukan asmorik etxean liburu artean geratzeko. Arkeologia mendian dago, gainean eta barruan. Koba ederretan eta koba zikinetan. Atxeta-ko koba txiki zikinaren sedimentuak nahiko ziren beraientzako. Informazio pilak kargatzera zihoazen, gero gu denok paleolitikoneolitiko etab.ko pasadizo eta kontuez lilurarazteko.\nGotzonen Audi marroiak eta Antuaren furgonetak (oraingoan eskailerarik gabe) ondo ezagutzen zuten Forukoatxa-ko kanteraren azpiko baserrialdea. Lekua Arrola deitzen zen. Euskalerriko estanpa. Baso itxizko mendiak, zelaiak, baserri zuriak, behiak eta zezenak guri begira harriturik. Ze osti egiten omen daude hauek hemen hainbeste katxarrokin?\nArrolako baserriko jabeak pentsatu zuen orduan: "Uiui, Diputaziotik omen datoz?..."\nBaina ez jaunak, ez. Arrola baserri inguruko piñudi baten, lar eta sastraka artean zegoen gure helburua. Oraindik txikia, laister handia. Burugogorkeriak, fantasiak eta eromenak ez du limiterik. Fedeak ez ditu mendiak mugitzen, baina harriak bai; eta "pajita magikoz" lagundurik bada, are arinago. Hasieran ezin sartu leiken zulotxoa zena, ordu batzuen buruan "pasotxo destrepable" bat bihurtu zen.\nRitxarrek prisa zuen pasoa zabaltzeko. Eguerdirako andrea eta umearengana joan beharra zuen. Esku batean patakabra, eta bestean mailua tartekatzen zituen. Klink, klank, pof, klonk... Egiten geunden eskandalo guztiarekin, armiarmak beren hibernaziotik esnatu ziren. Baina beren etxean molestatzera sartu diren intrusoei kolkora salto eta atakatu ordez, ihes egin zuten, beldurrez; tipo bat patakabra, beste bat mazeta, beste bat taladro eta beste bat pajita magikoekin ikusi zutenean.\nPadre de familia Astrabuduarra, bala bat bezala jeitsi zen iluntasunera, konturatu zenean, Gotzonek esan bezala, beste aldean zegoena ez zela putzu bat, destrepe-ranpa bat baino. Eta han sartu zen, eta bere ahotsa desagertu zen. Esan zuenerarte: "Joe que cueva mas bonita! Es que me da pena seguir! Venir aqui!"\nBihotz oneko espeleologoak, esplorazio gose zeuden bere lagunak itxaron nahi zituen. Gloria konpartitu nahi zuen. Galeria berri erdian zutik, bere pseudo-eskurioiaren argi hori epelak, argirik sekula ikusi ez zuten estalaktitak iluminatu zituen lehenengo aldiz.\nKolektore fosil sektore berri bat topatu berri genuen. Estalaktitak puskatzeko beldurrez kontuz ibili behar zen. Lurra, kaltzita kristalezko alfonbra diztiratsu zuri bat zen leku batzuetan. Botinak kendu eta kaltzetinetan pasatzeko modukoa. Beste batzuetan gelak bolumena hartzen zuen. Batzuk Goikoetxez gogoratzen hasi ziren, mendi berdinean geunden eta. Ze sistematara goaz? Arrolako sistema ezezagunera? San Martin agian?\nBaina orduan istorio eder hau amaitu egin zen, baina hurrengoan berriro segitzeko. Galeria, kolada eder batek ito zuen 100metro koban ibili eta gero. Kolada gaineko zirrikitu batek, airea botatzen du. Baina hori beste egun batean kontatzeko istorio bat izango da. Argazkiekin uzten zaituztegu.\nOndo ibili; lurgainean. Gu lurrazpian ibiliko gara, asko dago oraindik ibiltzeko eta...\negilea: ADES / ordua 18:24:00\nEtiketak: arrola. urdaibai, peña forua\n26 de octubre de 2013, 0:02\nAldekoerrotan, 15 metro gehiago?\nEEL Simulakro Orokorra Gesaltzan\nAtxurrako kobian aurkikuntzia\nJornos II (Josu Granja)\nJornos II (Oier)\nAco-Jornos II (Unai)\n31 A-089 Abadeatxa abadiano abendua abismo abita abitaga Abittagane abosolo abosolo II acojornos ADES ADES artxiboa ADES berria afluentea aginaga agiña agiri ahuntzak aikitx airo aitzgane aixa ajubita akelar aldekoerrota algorta allende alluz aloza alperdo altxagorta amandagana AMET amillaga amoroto anbe andikaldea andramari anklajeak antxugurtu antzoriz apraiz aquarium aragonito aralar aramotz aranbarren aranbarrena aranerreka aranzabal aranzadi arbaillak arbiatx argatxa argin argitarapenak aritzgane aritzgane II arkeologia Arketa armintxe Armiña armiñeta arnabala arno arrakala arraska arrola arrola. urdaibai ARSIP arteaga artekona artibai astegieta asto zurije astoi astui asubijoko leza ataun atavismos dislocados atea aterreta athletic athletic txapeldun atxabrin atxamonte atxarre atxarte atxarte II atxarte III atxondo atxondoa atxulo atxurkulu atxurra atxurralde audijo aulesti aulestia autorreskate autosocorro axlaor trokea axpe axpelarre azkonarra bakio baraibar barbaiola barrankismo barrelson barrizal barro asqueroso basatza basetxeta basobarri basondo bateria batikueba batiz battery bedartzandi bedia beer team belatxikieta belaustegi beresi bermeo berriatua bertederoa betrokolo bichos bioespeleologia bizkartegi blokes Boluna Bolunzulo bucebron burgos burnia burrutxugane busterrigane busturia caballos caf calcetín caldero calleja canal Cantabria Carcabas carranza castro valnera cojones Covalanas cubillo de la anjana cubillo del ojancano cuchillo cueva curso custodia damazulo damocles deba degouve desekipatu desobstrukzioa dimbadambadum diplomatika dolatazulo dolina dumidero E-020 E-77 E-78 ea edelweis eee EEL egino ehu elantxobe elizburu encartaciones endeiza eperzulo erakusketa erakusketak ereño ereñoko aresti ereñotze Ereñozarre ermintxo erreka Errekatxu eska eskabetxina eskalada eskistoa esmeritua espeleobuceo espeleolaguntza espeleologia espeleologia elkartea espeleosocorro esplorazioa estatutos etnografia etxaburu etxebarria etxeberriko karbia etxetxu euria europa Eurtenerrota euskal_erria_aldizkaria exkurtsiñuak exploracion ez dau ezer gela ezinpasa Ezuneta familien FESTA fingal forua fotografía free trio fuego G-045 g-048 G-052 g-087 g-089 g-090 g-116 G-42 G-43 G-52 gabaro gabika gabonzarra gaes galarregi galdames galdara gamere-zihiga ganarun gateri gandara ganetxu gantxo garay garbia garbiketa garbitu garraitz garratxa gatera gautegiz-arteaga Gaztelu gaztelugatxe gea gema geologia Gernika gesaltza gev gizaburuaga goiherri goiketxe goikoatxe goikoetxe goikolau goikolea gorbea gorozika guntzarri guy haizea hamabi-iturri hatxondo hayal de ponata hidrogeologia historia hitzaldi hitzaldia hormazabal i-042 I-25 I-26 Ibarrangelu ibarreta ibarrondo ibaseta ibilbide igotz igotzazpi ikastaruak illuntzar illuntzarko lezia ilobi Iluntzar info7 intervinientes iñeritze Iñubija iñubija II iñusija iñuzentada iperratx irimineta irratia irukobal IS-037 IS-053 is-070 IS-085 IS-113 is-117 IS-26 IS-27 IS-28 IS-29 IS-39 IS-47 IS-48 IS-49 IS-50 IS-51 isaba ispaster isuntza iturriko koba iturritze iturrizar iturrizarrondo iturtxe iturtze itx-14 itx-200 itx-448 itx-80 itxina izarraitz jaia jaialdi jentiletxeta Jon Arana jorneados Jornos jornos II José Gambino josu granja jurasico kabaua kalada kaltzaburu kanala kantabria kantauriko begia kanteraburu kanteramotz kaño kañoi kaos karabixa karaitza karakolen potzua karakosta karamelo karkabeta karlista txiki Karrantza kastillo errekako ubegia Katalogo katazulo katillotxu kattalin klimatika koba kobaburu kobaederra Kobaederra II Kobaederra III kobaederra IV Kobaederra ondoko koba IV kobak kobaua kobeaga kobondo komunikabidiak kortagoiti kortezubi kremallera kroll kurik kurtxia kurtxiaga kurtzio kurubijo kutsadura la_andubia lago de los franceses laisku angoie LALEZE lamiñak lamiñak II Lamiñotei landagoiti landubia Lapatxa lariz larra larrotegi Las grajas lastarrike lauzirika lea lea-artibai leizarpe leizea leizebe lekeitio lekeitioko udal artxiboa lekubaso lemoa leotardo lepineux letraukua leza lezabizkarra lezako sakona lezandipe lezaran lezate leze lezegaldue. atxarre liron lumentza m-16 m-25 maalerreka madarietaetxebarri mairuelegorreta maleerreka malirua malloku Malloku sistema mandarik mandako zillue II mandolarre marijen kobie markina markina-xemein matías Matienzo maule mazo mendaro mendexa mendinagusi mendinagusi II menditxiki menhir menhirren gela mentxakabaso mereludi MG-009 MG-022 MG-023 Miera minazulo mineralogia modern talking montemar monty moruzillo muestra mugiko zulu mugirondo munarri mundaka mutriku mutruku nabarniz Natxitua NIF noche Ogoño Oiangitxi oibar oiniz ojebar okamika olabarri olalde olatz olentzero oligoketoak oma omaerreka Ondaro ondarreko zuloa ondarroa ondarzas oñati oñiz ormazarreta orozko orubixe osinaga osiña osiñeta osolo otaegi otelar otoio otoioko_jentilkobia otsabide oxiñeta ozamiz pagasarri pagola pagomari paleontologia paltzuaran pascual pasillo paso del aire líquido patrick patronato penuria penurijo peña forua pepetxo petate Peter Smith pf-13 pinturas pitxazo poligonal porron pozalagua Praktikak procelosa prospektatzen putada putzu klasikoa putzua pyrenaica quedada Rabelais ranero Rasines rebollar-II recta del machorro de mortesante regadera rencor rescate rivera rodez sabin sakon salbada Sálvada san basaguren san inazio san martin san pedro sandrine Santa Catalina santa eufemia santa_grazi santimamiñe satorrak sautereau scotland SI-44 si44 sifoi sifon sima simonnot simonot sistema nogales sokak sokorro solarte soldau atxa solope soplador Sopuerta Sorgin-zulo sumidero surgencia surjentzia sustraiak-natura takomano taladro talaija talking tartaka tellerije tellerixe tertanga tienda de campaña Tonio Cayuela topografia topografía toponimia torca del carlista torca la grajera trabesia trakamaile Trakamañe tremoia triano turismoa txabolondo txahala txantxane txarakagane txepetxabixe txepetxabixeko gaztainadia txingorra txintxillarra txotxinkoba uamh-binn UB-013 ub-063 ub-10 ub-11 ub-22 UB-32 UB-44 ub-6 ub-7 uev ugarte abeletxe Ulla unako potoa une URA urbasa urberuaga urdaibai urepel Urgitxi urratxa urregarai urresola urriko azken galeria urrikobaso urte amaiera urtezarra urtezarro urtia urtiaga urzuloa valdicio valencianos valle video zamarra zaparrada zapola zatika zazpileiza zazpileizeta zeberio zeleta zestoa zigoitia zizur zuberoa zubiburua zubieta zubitxuta zuloa zuluka


Herriarteko Pala Txapelketako finalistak ezagutuko dira asteburuan\n2015/06/03 | Lehiaketa\nAndoain eta Lazkao alde batetik eta Donostia eta Ordizia bestetik izango dira aurrez aurre finalerdietan; joanekoetan bana berdindu zuten biek ala biek\nHerriarteko Pala Txapelketaren finalistak ezagutuko dira asteburuan. Izan ere, finalerdietako itzuliko partidak jokatuko dituzte Andoainek eta Lazkaok alde batetik eta Donostiak eta Ordiziak bestetik. Biek ala biek bana berdindu zuten joaneko jaialdietan: Ordizia 1 / Donostia 1 (35-29, 24-40) eta Lazkao 1 / Andoain 1 (23-35, 40-36).\n- 18:00, Andoain-Arrate: ANDOAIN / LAZKAO\n- 11:30, Donostia-Altza: DONOSTIA / ORDIZIA\nEskuko lehia, bestalde, final-laurdenetan sartu da, eta joaneko jaialdiak jokatuko dira asteburuan. Zesta-puntakoan, azkenik, ligaxkako 5. jardunaldia izango da jokoan. Jaialdi hauek osatuko dute, beraz, asteburuko kartelera:\n- 19:00, Getaria-Sahatsaga: ZUMAIA / DONOSTIA (zesta-punta)\n- 19:30, Astigarraga-Udalekoa: ASTIGARRAGA / OIARTZUN (eskua)\n- 20:15, Zizurkil-Intxaur: ZIZURKIL / AZKOITIA (eskua)\n- 22:00, Azpeitia-Frontoi Txiki: AZPEITIA / BEASAIN (eskua)\n- 11:00, Tolosa-Beotibar: TOLOSA / HERNANI (eskua)\n2015eko Herriarteko Txapelketan, 22 herrik eman dute izena eskuko lehian, 8 palakoan eta 3 zesta-puntakoan:\nEskuz, Aia, Azpeitia eta Oñati dira aurtengo parte-hartzaile berriak; eta baja izango dira, berriz, Amezketa, Bergara, Elgoibar eta Zaldibia. Palaz, bestalde, iazko herri berek jokatuko dute aurten ere. Eta zesta-puntaz, azkenik, Tolosa ez da lehiatuko aurtengoan.\nHauexek dira, hain zuzen ere, jardunaldiak:\n- Maiatzak 10 eta 17, final-hamaseirenak\n- Maiatzak 24 eta 31, final-zortzirenak:\n- Ekainak 7 eta 14, final-laurdenak\n- Ekainak 21 eta 28, finalerdiak\n- Uztailak 5, finala\n- Maiatzak 17 eta 24, final-laurdenak\n- Maiatzak 31 eta ekainak 7, finalerdiak\n- Ekainak 14, finala\n- Maiatzak 10, 1. jardunaldia: ZUMAIA / MUTRIKU\n- Maiatzak 17, 2. jardunaldia: DONOSTIA / ZUMAIA\n- Maiatzak 24, 3. jardunaldia: MUTRIKU / DONOSTIA\n- Maiatzak 31, 4. jardunaldia: MUTRIKU / ZUMAIA\n- Ekainak 7, 5. jardunaldia: ZUMAIA / DONOSTIA\n- Ekainak 14, 6. jardunaldia: DONOSTIA / MUTRIKU\n- Ekainak 28, finala\nGipuzkoako Euskal Pilota Federazioak Donostia Kirolarekin lortutako hitzarmenari esker, hiriko instalazioak erabiltzeko aukera izango da, eta bi final Atano III.ean jokatuko dira: palakoa ekainaren 14an eta eskukoa uztailaren 5ean. Zesta-puntako finala, berriz, parte-hartzaileen artean txandakatuz izaten da urtetik urtera, eta 2015ean Mutrikuren txanda izango da; Miruaitzen jokatuko da, beraz, ekainaren 28ko asteburuan.\nGipuzkoa Berria izango da 2015eko Txapelketaren babeslea. Eta, hari esker, duela urte batzuk banatzen ziren sariak banatzeko aukera izango du Gipuzkoako Euskal Pilota Federazioak. Eskuz, 5000 euro jasoko ditu txapeldunak, 2500 txapeldunordeak eta 1250 euro bai 3. bai 4. sailkatuak. Palaz, 2500 euroko saria izango du txapeldunak eta 1250ekoa txapeldunordeak. Zesta-puntaz, 1250 euro izango dira txapeldunarentzat eta 625 txapeldunordearentzat. Azkenik, kanporaketa bakoitzeko 450 euroko saria jasoko dute eskuko parte-hartzaileek, 300 eurona palakoek, eta zestakoek 900 euro ligaxka osoagatik gehi 450na finala jokatzen dutenek.


«Herri gisa erabaki nahi dugula aldarrikatzeak batzen gaitu»\nalbistea//ASTIGARRAGAKO GURE ESKU DAGO\n300 astigartarretik gora izango dira Aginagan gaur, Giza Kateko 16garren kilometroan. «Herritarron garaia da», nabarmendu dute.\n2018/06/09 00:00 Larunbata\nZapietan bakoitzak bere arrazoiak idatzita, osatuko dute astigartarrek, Giza Katearen 16garren kilometroa, Aginagan: «erabakitzeko arrazoi asko ditugulako, bakoitzak bereak; baina horrek batzen gaitu, erabakitzeko arrazoiak askotarikoak izanik ere, herri gisa erabaki nahi dugula aldarrikatzeak», nabarmendu du Astigarragako Gure Esku Dagok.\nBost autobusetan abiatuko dira, 09:00etan Foru Plazatik, Giza Katean parte hartuko duten astigartarrak; 300 pasatxo, guztira. Kotxeetan doazenei, gomendatu diete Usurbilen aparkatu eta oinez joateko, errepidetik kontuz. 10:30etatik aurrera egongo dira Aginagako gasolineran, eta 11:30etan kokatuko dira Giza Katean, 12:00etan hasiera emango dion adarraren deiaren zain.\n12:30etan, Giza Katea bukatzean, bueltako autobusa hartuko dute: Astigarragara etorriko dira aurrena, eta Donostiara gero, bertan festarekin jarraitu nahi dutenentzat.\n«Gure Esku Dagok bost urte hauetan egin duen bidea harrigarria da»\nApirilean hasi ziren Astigarragan, Giza Katea antolatzen, eta zortzi lagun inguru bildu dira astero; baina mahaietan, festa antolatzen, komunikazio lanetan... 25 pertsona inguru aritu dira: «batzordean ibili garenok, antolaketan jende gehiago ere izatea nahiko genukeen, baina ez da erraza izaten eguneroko martxan tarte bat hartzea».\nAzaldu dute, horrelako ekimen batekin, «kolpean herritar pila bat mobilizatzea» izaten dela nahia, «baina hori ez da erraza». Hala ere, gai honi «perspektiba pixka batekin» begiratu behar zaiola uste dute: «duela bost urte sortu zen Gure Esku Dago, eta bost urte hauetan, bide harrigarria egin du. Gogora ekar dezagun, duela bost urteko testuingurua, eta bidean egin ditugun gauzak. Lehenengo Giza Katea; galdeketak herri mordo batean, Astigarragan 1000 pertsonak bozkatu zutelarik; Herri Ituna; erabakitzeko eskubidearen aldeko arrazoien lanketa eta saretze lana. Eta orain, 201,9 kilometroko Giza Katea», nabarmendu dute.\nHorregatik, «zenbakietatik haratago», erabakitzeko eskubidearen gaia ekarri nahi izan dute plazara; «herritarrok, pertsonekiko begirunez eta era positiboan lan eginez. Herritarron garaia da», aldarrikatu dute.\nASTIGARTARRON 19 ARRAZOI ERABAKITZEKO\n1. Gizarte heldua garelako eta ez dugulako beste batzuek gure izenean erabakitzerik nahi.\n2. Gure etorkizunaren erantzule garelako. Erantzukizuna eta ardura, eta askatasuna batera doaz.\n3. Askatasunez erabaki nahi ditugulako beste herriekin ditugun harremanak.\n4. Gure gizarte eredua guk erabaki nahi dugulako: guk ezagutzen ditugu plurala den euskal gizartearen eta astigartarren premia, behar eta nahiak. Guk dakigu zer nahi dugun.\n5. Hezkuntza sistema (gure Herri Eskolari zuzenean eragiten diona) nola antolatu guk erabaki nahi dugulako, guk adosten dugun modura, Madrileko legeei nola ihes egin ibili beharrik izan gabe.\n6. Guk erabakitzen badugu, Astigarragako pentsiodunen egoera hobea izango delako. Madrileko pertsona batek ez ditu Astigarragako pentsiodunak (gure guraso eta aiton-amonak) maite. Guk bai. Maite duzuna hobeto zaintzen duzu, beti.\n7. Gure kirol selekzio nazionalak izan nahi ditugulako, gure kirolari gazteek eta guk merezi eta behar dugulako.\n8. Natural bizi nahi dugulako: gai guztietan berdin ibiltzen gara, hau nahi genuke, baina estatuko legeek ez digute uzten, hau gara, baina ez gara... Pentsa, gure herria nola antolatu guk erabakiko bagenu, neke horiek denak akabo. Hortik aurrera, herri honek suziriak bezala egingo luke gora.\n9. Euskararen normalizazioa indartu nahi dugulako, estatuak jartzen dituen traba eta oztoporik gabe. Euskararen normalizazioaren bidea eta erritmoa euskal herritarrok erabaki eta adostu behar dugulako.\n10. Espainiak traba baizik egiten ez digulako eta gauzak guk erabakita hobeto biziko garelako. Beti tratuan ibiltze hori... Nik zure aurrekontuetan lagundu, zuk nireetan...\n11. Audientzia Nazionalik ez dugulako nahi eta ez dugulako behar. Altsasuko gazteekin egin dutena bezalako astakeriak egiten dituen justizia administraziorik ez dugu nahi.\n12. Gure kultura sustatu eta indartu nahi dugulako, guk erabakitzen dugun moduan. Gure kultura guk bizi eta maite dugu. Nork garatu eta bultzatuko du guk baino hobeto? Ezagutu ere egiten ez dutenek.\n13. Errege-erreginarik ez dugulako nahi. Zer dela eta, jaiotzatik horrelako kargua?\n14. Politikan ustelkeriarik ez dugulako onartzen. Eta Espainiak azken hamarraldietan horixe besterik ez digu eman.\n15. Elkarbizitza sustatzen eta indartzen aurrera egin nahi dugulako, eta Espainiako estatuak nahi ez duelako eta uzten ez digulako.\n16. Demokrazian sakondu nahi dugulako, langa eta muga bakarrarekin: herritarren borondatea.\n17. Haurrak garatzeko askatasuna eta aukerak behar ditu, eta beregain izaten ikasi. Erabakitzeko ahalmena eduki behar du. Euskal Herriak ere bai.\n18. Espainiak alternatibarik eskaintzen ez digulako. Dena da ez, ezin da, ezin duzue...\n19. Erabaki, zergatik? Haatik.


Nelson Mandela - SABELIZTUN1\nNELSON MANDELAREN AZKEN HITZAK\nDenok diozue ni, Nelson Mandela, heroi bat izan naizela, iraultzaile bat, santu bat agian, zuen txikitako amets ederrak edo amets gaiztoak pizten zituen haietako baten antzekoa… Baina ez da halakorik, aspaldian hil bainintzen ni.\nKontatuko dizuet gertatutakoa.\nMila bederatziehun eta hirurogeita lauan izan zen. Etsaiek harrapatu ninduten, kolpatu, torturatu eta hiltzera kondenatua izan nintzen. Baina ez urkamendian, soka batetik zintzilik anaia asko bezala, propio ni bezalakoentzat sortutako infernuan hiltzera baizik. Kare meategiko harriak txikitu behar nituen egunean hamaika orduz, egun bakoitzeko indarrak akitu bitartean. Harriari ematen nion kolpe bakoitzean neure burua kolpatzera kondenatua izan nintzen berrogei eta sei urterekin.\nHamabi urteko infernua izan zen hura zulo erre hartaraino mila bederatziehun eta hirurogeita hamaseian suzko haize batek Mandelaren azken arrastoa deuseztatu zuen arte. Eskola-ume eta gazte matxinatuen deiadarraz sortua zen haize bortitz hura, eta Soweton pizturiko sumendian zuen iturburua. Eskola-umeek eta gazteek eragina, gure seme-alabek, kalean dantzan, ihesean tirokatuak, hilak zirenek piztutakoa.\nHector Pieterson eraila, 1976\nUrtebete geroago Stephen Biko gaztea, Sowetoko borroka haiek antolatzeko sortutako nire semea, torturapean hil zutenean gertatu zen nire azken suntsipena, bigarren heriotza, enegarrena, erabatekoa… eta baita mirakulua ere: zuek ulertzeko moduren batean esateko,\nStephan Biko, 1976\nhilda eta infernura kondenatua zegoen hura, berpiztu egin zen, nire arbasoen hizkuntzan murmurio bat desertu errean ur txorroka bihotzak zeriona: Yihla moja! , yihla moja! Betor izpiritua!, entzuten nuen gelditzen zen guztia argiztatzen. Eta ez zen izpiritu hura Nelson Mandelarena; Hector Petersonenena, Soweton hil zuten hamabi urteko mutiko harena baizik,\neta Stephen Bikorena , nire baitan biztu zirenak.\nEzaguna duzue ondorengo istorioa, gaur arte hogeita hemezortzi urtez jarraitu duena: berpiztutako gizon hark jarraitu behar izan zuen zenbait urtez kare harriari mailukadaka, baina mailukada bakoitza, orduan, ez zen dagoeneko existitzen ez zen Mandelaren buruaren aurkakoa, esperantza irrazional bat bizteko balio zuena baizik. Eta askatasuna, eta amodioa…\nEsango didazue guztiau ipuin bat dela, eta ni kartzelatik irten ondoren, hildakoak –umeak eta gazteak–, poliziak tirokatuak jarraitu egin dutela. Egia da; heriotza horietako bakoitzak nire arima berria kolpatu du oraino, eta dagoeneko ez dut mailurik, ez kare-harririk kolpe horiek itzularazteko.\nHorrek eragin dit azken heriotza hau, izpiritu erratuen mundura berpizturiko arima gazte hura betikoz itzuli duena.\nBaina esan beharra nizuen hogeita batgarren mendeko bigarren hamarkadan hil den agure hau ez dela, ez, Nelson Mandela; ezta Hector Peterson edo Stephen Biko ere, mailukadaka kare-harria txikitzen hiltzera kondenatua, kalean tirokatua eta komisarian torturaz eraildako haien errautsetatik –zuen saindua, iraultzailea edo bakearen heroia deitzen duzuen hori– biztutako izpiritu baten aztarna baizik, hiltzeko prest dagoen edozeinengan betiko iraun lezakeen arnasa bizigarriaren oihartzun etengabea.


Ezagutzen al duzu ezkutuko drainadura? — Kanalizazioa eta drainatzea\nEzagutzen al duzu ezkutuko drainadura?\nEzkutuko drainadura duen soluzioa proposatzen dizugu zure proiektu ikusgarrienentzat.\nEremu publikoetan ura hustea erraza da, baina, era berean oso garrantzitsua denez, buruko minak ematen jarraitzen du. Sistema on bat ez baduzu, euri zaparraden ostean putzuak sortzea ohikoa izango da eta horrek zenbait arazo sor ditzake.\nEuri kanaletak erabiltzen lehenak erromatarrak izan ziren, Kristo aurreko 24. urtean. Erromatarrek buztinezko adreiluak egiten zituzten ura eta lokatzak hustubideetaraino bideratzeko. Hiriak ibaien ondoan eraikitzen zituzten eta euren hondakin urak estolda sare baten bitartez husten zituzten.\nDrainatzeko kanal horiek ura iragazten uzten duten saretekin osatzen dira. Gaur egun ugariak dira sareta motak, PVCkoak, polimero hormigoizkoak, altzairu galbanizatukoak, herdoilgaitzak, iraulgarriak, finkoak, hainbat tamainatakoak eta karga gune desberdinetarakoak, baina gehientsuenek antzerako estetika dute: sareta bistan uzten da.\nZer gertatzen ia igartzen ez den soluzio baten bila ari garenean eta drainadura ezkutuan gelditzea nahi dugunean?\nSoluzio erraz bat proposatu nahi dizugu zure proiektuei ukitu diskretua emateko.\nUlmaren artekadun sareta duen ezkutuko drainadura sistemaz ari gara: sareta hori sistema integral baten osagaia da, saretak, kanalak eta erregistro- kutxatila multzoak osatzen baitute sistema.\nSistema lehen begi kolpean nabarmentzen da, ez duelako hausten multzoaren estetika bisuala, instalatutako drainadura ezkutatzea lortzen baitu.\nAlderdi hori oso garrantzitsua da gune historikoetan eta urbanizazio berrietan lanak egiterakoan estetika garbia eta landua bilatu nahi bada. Aproposa da galtzada harrizko guneetarako, harri naturalezko edo hormigoizko zoladuretarako.\nUra biltzeko sistema oharkabean pasa dadin lortzeko era erraz bat da, hiri paisaiarekiko erabateko mimetizazioa lortuz.\nArtekadun saretak buruz behera jarritako T baten forma du. Altzairu galbanizatukoa edo herdoilgaitza izan daiteke. Ura hartzeko gunea du, arteka itxurakoa, eta sinplea izan daiteke (15 mm zabaleraz) edo bikoitza izan daiteke (26 mm zabaleraz).\nGai da D-400rainoko karga mota bat jasotzeko, EN1433 Arauaren arabera.\nBeste aukera bat ere badago, L itxura duen alboko sareta, hormetatik hurbil gelditzen diren guneetarako.\nArtekadun sareta moldakorra da eta egokia errepideetako galtzadentzako, oinezkoen kaleentzako eta aparkalekuetarako.\nZer zalantza izan ditzakezu ezkutatutako drainadura sistemaren inguruan?\nZein da bere gaitasun hidraulikoa? Zein da bere biltzeko emaria?\nDatu hori instalatutako modeloaren araberakoa da, baina 150 cm2 / ml eta 240 cm2 / ml artekoa da, azken kopuru hori arteka bikoitza duen modeloak biltzen baitu.\nNola egiten dira sistemaren mantentze lanak eta garbiketa?\nEzkutuko drainadura sisteman mantentze eta garbiketa lanak egiteko beharrezkoa da erregistro akoplagarriak instalatzea. Erregistro horien material ezaugarriak eta neurriak besteekiko berdinak dira, eta atera egin daitezke sedimentuak eta buxadurak ezabatzeko, edo, besterik gabe, egin beharreko mantentze lanak egiteko.\nZalantza gehiago badituzu, galdetu iezaiguzu, hemen kontaktatuz.


12|09|27 Ukitzeko Artea\nMuseoak eta Iberdrolak hezkuntza-jarduera aitzindaria jarriko dute abian, ikusmen aldetik desgaituak diren pertsonei zuzenduta.\n2008tik, Museoko Hezkuntza Sailak IBERDROLAren babesa dauka, ikusmen eta adimen aldetik desgaituak diren pertsonentzako eta beharrizan bereziak dituzten kolektiboentzako areto-ibilbideak eta esperimentazio-tailerrak antolatzeko orduan, irisgarritasuna gero eta publiko-mota gehiagorengana zabaltzeko helburuarekin eta artea tresna hezitzaile gisa erabiltzen duten zenbait jardueraren bitartez euren garapena sustatzeko asmoz.\nOrain, ikusmen aldetik desgaituak diren pertsonei artelanak ezagutzeko aukera ematen dien teknika aitzindari bati esker, museoko bilduma iraunkorreko maisulanetatik aukeratutako bost koadrok hezkuntza arloko proposamen berria osatzen dute, margolanak ukimenaren bitartez ezagutu ahal izateko. Hain zuzen ere, Grecoren Deikundea, José de Riberaren San Sebastian, emakume santuek sendatuta, Orazio Gentileschiren Lot eta bere alabak, Mary Cassatten Emakumea eserita haurra besoetan duela eta Francis Baconen Lying figure in mirror dira aipatutako lanak.\nTeknika berritzaile honi esker –Didú deitzen da eta Bilboko Estudios Durero enpresak garatu du–, bost milimetrorainoko erliebea eta ehundurak eman dakizkioke irudi lauei. Prozesua irudiaren bereizmen handiko argazki batetik abiatzen da. Gero, itsuaren eskuak gidatzeko balioko duten ehundura eta bolumenik egokienak aukeratzen dira. Horri dagokionez, xehetasun txiki eta itxuraz hutsalak funtsezkoak izan daitezke, koadro bakoitzaren konposizioa edo gaia ulertu ahal izateko. Irudi bakoitzarekin berrogei ordu inguru aritu ostean, bolumenak eta ehundurak definituta geratzen dira, eta tinta berezi batekin inprimatzen dira. Gero, hamabi ordu inguru irauten duen prozesuan, hasieran lauak ziren elementuei bolumena ematen dien prozedura kimikoa aplikatzen da. Bertan inprimatzen da benetako irudia, jatorrizko koloreekin eta 80 x 120 cm inguruko neurrian; izan ere, neurri hori egokia da eskuekin ukitu eta denera heldu ahal izateko.\nModu horretan, planoek hiru dimentsio hartzen dituzte, eta koadroa erliebean geratzen da irudikatuta, ukimenaren bitartez aztertu ahal izateko erreprodukzioen ehundurak eta bolumena. Aldi berean, gaiari buruzko xehetasunak audio-gidetako lokuzioaren bitartez azaltzen dira, euskaraz, gaztelaniaz edo ingelesez. Horrela, margolanaren ukimenezko interpretazioa bideratu daiteke. Azkenik, eta jarduera honen izaerari buruzko kontzientzia piztu nahian, jendeak mozorroak izango ditu eskura, ukimenaren potentziala edonork esperimentatu dezan.\nBideoa Informazioa eta erreserbak: Hezkuntza eta Kultur Ekintza Saila\nSorolla areto berriaren aurkezpena Arkitektura modernoa


erabili.eus/ Etorkinak eta euskara Azpeitiko etorkizunarekin uztartzen\nHemen zaude: Sarrera » Euskara Patronatuaren plangintzak » Gurien » Etorkinak eta euskara Azpeitiko etorkizunarekin uztartzen\n2006-10-23 / 10:30 / Azpeitiko Euskara Patronatua IKASTETXEAK\nHaur eta gazte etorkinek euskara ikasteko eta Azpeitiko gizarte bizitzan errazago txertatzeko etorkiZUn ekimena jarri du abian Azpeitiko Udalak herriko ikastetxeekin batera.\nAzpeitiko Udaleko bi sailen elkarlanean oinarrituta garatu da etorkiZUn ekimena. Azpeitiko Udalaren Euskara Patronatuak eta Gizartekintza sailek hezurmamitu dute etorkiZUn, beti ere, herriko ikastetxe guztien ekarpen eta laguntza ezinbestekoarekin.\nEtorkiZUn du izena abian jarri den ekinbideak eta izenak bere baitan esanahi bikoitza elkartzen du: etorkin eta etorkizun, izan ere, programak euskara eta etorkinak, biak hala biak, Azpeitiko etorkizunarekin uztartu nahi ditu.\nAzpeitiko Euskara Patronatuak lehendik ere baditu euskara ikasteko etorkinei bereziki bideratutako programak. Orain bi urte Udal Euskaltegiaren bitartez AISA ikastaroa jarri zuen abian atzerritarrentzat. Orain, berriz, etorkiZUn programa, bereziki, haur eta gaztetxoei zuzenduta dago.\nAzpeitiak 14.023 biztanle ditu gaur egun eta horietatik atzerritarrak 462 lagun dira, herritarren % 3,3.\nUrola-kosta bailaran 2005ean etorkinei buruz egindako ikerketa baten arabera, % 3,73 ziren atzerritarrak. Orain urtebete Urola-kostako herrien artean atzerritar gutxien Azpeitian zegoen: % 2, 75. Dena dela, urtebete eskasean, % 0,55 atzerritar gehiago etorri dira Azpeitira eta ondorengo urteetan kopuru hori hazi egingo dela aurrikusten da. Egoera horren aurrean EtorkiZUn bezalako ekinbideak ezinbestekotzat jotzen dira Azpeitiko Udaletik.\nEtorkiZUn programak bi lan esparru ditu: alde batetik, eskoletan 4-12 urte bitarteko haurrekin egiten den lana dago eta beste alde batetik, 12-18 urte bitarteko gazteekin, Zapo Txoko gaztegunean mamitzen dena.\nIkastetetxeetako jardunari dagokionez esan beharra dago, Azpeitiko hiru ikastetxeetako haur eta gazteek parte hartzen dutela; guztira 62 lagunek zazpi taldetan banatuta.\nIraurgi ikastetxean 3 talde sortu dira, Karmelo Etxegarai Ikastolan beste hiru eta Ikasberri ikastolan talde bakarra. Alabaina, kontuan izan behar dugu ikasturte hasieran gaudela eta ikasturteak aurrera egin ahala haur etorkinen kopurua hazi egingo dela haur berrien etorrerarekin.\nHaur hauekin eguerdietan, 14:00etatik 15:00etara eskuhartzen da ikastetxeek ahalbidetzen diguten geletan eta astean guztira ordubeteko bi saio eskeintzen zaie.\nEskeintzen zaien programazioari ostera, talde bakoitzaren beharrretara, gustuetara, interesetara, ezagutza mailara... egokitutakoa da eta ahalik eta saio dinamikoenak egiten saiatzen gara; beti ere jolasa ardatz hartuta.\nZapo Txokoko jardunari dagokionez, berriz, momentu honetan 8 gazte dira programan parte hartzen dutenak eta antzerki tailerra euskara saioekin tartekatuz eskaintzen zaie.\nBeraz, guztira, 70 dira etorkiZUn programa honen baitan parte hartzen duten haur eta gazte etorkinak. Azpeitiko Euskara Patronatuak EtorkiZUn ekimenean duen lantaldea koordinatzale batek eta beste 3 hezitzailek osatzen dute.


Kanporatze arriskuak ez du ilusioa oztopatu | Gizartea | Berria\nKanporatze arriskuak ez du ilusioa oztopatu\nZiburuko Kaskarotenea ikastolako haurrek «normal-normal» hasi dute ikasturtea.\nSeaskako eta ikastolako ordezkariek ez dute lekua hustuko, alternatibarik ezean.\nElkarrizketa eskatu diote auzapezari\nIkasturteko lehenbiziko eguna atzo izan zuten Ziburuko ikastolako haurrek. SYLVAIN SENCRISTO\nUrduritasuna nabari da airean. Gurasoak, haurrak eskutik helduta atakara hurbiltzen, edota txikienak beso artean bilduta, oraindik erdi lo. Eskolako lehen eguna berezia izaten da guraso eta haur guzientzat. Ziburuko Kaskarotenea ikastolan (Lapurdi), alta, bada ohikoa den nerbioetatik ezberdintzen den zerbait. Sartzea arazorik gabe egin ahal izan duten arren, etorkizun hurbilak kezkatzen ditu. Ez dakite, hain zuzen, luzaroan segitu ahal izanen duten ikastolara joaten.\nLaida Mugika Kaskarotenea ikastolako lehendakariak pozik erantzun du goiza nola iragan den galdetuta: «Uste dut sartze normala izan dela haur gehienentzat». Irri artean azaldu du ez dela berezitasunik egon, «kazetarien presentziagatik izan ezik». Kezka badute, ordea. «Hemendik zazpi egunera ezingo dugu egin sinpleki gaur egin duguna». Bertze aterabiderik aurkitu arte, ordea, ez dute asmorik Marinelako eskola uzteko. Hala adierazi zuen atzo goizean Paxkal Indo Seaskako lehendakariak ere: «Hemen gara, eta hemen egonen gara soluzio bat atzeman arte».\nAste honetan aterabide bila ibiliko direla zehaztu dute, eta herriko etxeari ere eskatuko diote elkarrekin konpontzeko arazoa, baina Indo zalantzati agertu da: «Zazpi egunez nola atzeman udako bi hilabetez atzeman ez dugun aterabidea? Nik ez dakit xuxen nola egingo den». Hori dela eta, ikastolaz kanpoko jendeari ere laguntza eskatu dio Indok. «Heldu den astetik goiti egunero ehun euro pagatu beharko ditugu; bada, bakoitzak har dezala ordu bat, egun erdi bat, edo egun oso bat, baina beharko dugu sosa pixka bat, nola hemen egonen garen soluzio bat atzeman arte». Euskal Herri osoari zabaldu dio laguntzarako deia.\nFrantziako poliziak etortzeko aukera egon litekeela gehitu du Indok, baina Mugikak lasai erantzun du: «Etortzen badira, hemen atzemanen gaituzte».\nKezka indar bihurtuta\nGurasoen ezinegona nabaritu da lehen egunean, baina, Mugikaren ustez, «ez dira beldurtzen».\nKanporatzeak berak onurak ekarri dituela lirudike, izen-emate orriei begiratuz gero. Izan ere, berez hamabi haur izan behar zuten aurten, baina azkenean hamahiru izanen dira. «Auzapezak publizitatea egiten digu», erran du Mugikak, irribarrez, eta segidan azaldu: «Atzo [herenegun] etorri da guraso berri bat. Haur bat gehiago dugu sartze honetarako; berri bikaina da».\nHaien haurrak ikastolara laguntzera etorri dira Ainara Agerre eta Haizpea Abrisketa, eta argi erakutsi dute beren seme-alabak Ziburuko ikastolan izatearen nahia. Kezka eta haserre sentimenduak nahasi egin zaizkie biei.\nAgerrek ez du ulertzen auzapezaren erantzuna: «Ene ustez, jada kexatu da, eta orain bururaino eramanen du bere borroka». Hala ere, parean izanen dutela zehaztu du: «Hark bere borroka eramanen du bere aldetik, eta guk gure aldetik». Ez du bere haurrak Ziburuko ikastolan jarraituko duen dudarik. «Eta oraino gutxiago orain gertatzen denarekin: arrazoi gehiago guk borrokan segitzeko».\nIritzi berekoa da Abrisketa: «Ziburuko ikastolan jarraitu nahi dute haurrek,eta guk jarraitu nahi dugu Ziburuko ikastolan. Nire ustez, egon daitekeen zentrorik egokiena da haientzat». Bestalde, Abrisketaren iritziz, Urruñara edota Donibane Lohizunera joateak ez luke zentzurik ukanen: eskola txikiak haurraren garapenerako tresna egokiak direla uste du, eta herri bakoitzak izan beharko lukeela ikastola bat. «Haurra herri batean bizi ahal izateko lagungarria da ikastola: irakaskuntzaz harago doan zerbait da». Hura ikasle izan zeneko garaiak ere ekarri ditu gogora. Orduan Donibane Lohizunera joaten ziren eskualdeko haur guziak. «Gaur egun, Azkainen, Urruñan eta Hendaian daude ikastolak, gero eta handiagoak, eta ikusten dugu zein emaitza ematen duten».\nIkastolak ez du oraingoz mobilizaziorik iragarri, baina sostengu zabala jasotzen ari da eragileen artean. Atzo bertan, erraterako, Ziburu Bizi zerrenda abertzaleko Leire Larrasa hautetsia ikastolara hurbildu zen. Bestalde, Kontseiluak, Ikastolen Konfederazioak, EH Bilduk, EH Baik eta ELA sindikatuak ere elkartasuna adierazi dute Ziburuko ikastolarekin.


Francesc Tàrrega - Wikipedia, entziklopedia askea.\nVila-real, 1852ko azaroaren 21a\nBartzelona, 1909ko abenduaren 15a (57 urte)\nSalvador García "Pancha Verda" (en)\nRita Brondi (en)\ngitarra-jotzailea, musikagilea, classical guitarist (en) eta piano-jotzailea\nRecuerdos de la Alhambra (en)\nCapricho árabe (en)\nCatalan guitar school (en)\nFrancesc d'Assís Tàrrega i Eixea (Vila-real, 1852ko azaroaren 21a - Bartzelona, 1909ko abenduaren 15a) espainiar musikagilea eta gitarrista izan zen. Castellon-en egin zituen ikasketak, eta geroago, Valentzian eta Madrilgo kontserbatorioan. Madrilen jotzeaz gainera, Parisen, Londresen, Bruselan, Bernan eta Erroman ere eman zituen kontzertuak. Bartzelonan hartu zuen bizilekua eta oso ezagun bihurtu zen hiri hartako musika giroetan. Espainiar gitarraren eskola berria sortu zuen. Musika klasikoko lan asko moldatu zituen gitarrarako. Gitarrarako idatzi zituen lan aipagarriak: Lágrima, Capricho árabe, Sueño, Recuerdos de la Alhambra, eta Danza mora.\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017-12-8 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.\nWikimedia Commonsen badira fitxategi gehiago, gai hau dutenak: Francesc Tàrrega


Ekonomiaren berreraikuntza ekologikoaren alde –\n«Normaltasun berria» deitu dugunak koordenatu sozioekologiko erresiliente eta bidezkoetan kokatu behar du. Egoera horretatik indartuta ateratzeko, ezinbestekoak dira partaidetza kolektibotik bilatutako irtenbideak, Administrazioak eta eragile publikoek lagundurikoak, onura kolektiboa norbanakoen nahien aurretik jarriko dutenak.\nCovid-19aren lehen olatuan, 2020ko maiatzean, euskal komunitate zientifikoak “Euskal Herria post-covid-19” agiria plazaratu zuen, ekonomia ekologikoan oinarritutako normaltasun berri bat aldarrikatzen zuena. Helburua zen eztabaida sozial sakona sustatzea, egungo krisi sozioekologikotik eredu ekonomiko erresiliente eta bidezkoago batera igarotzeko. 800 bat euskal zientzialarik, 200 gizarte eragilek eta milaka pertsonak babestu zuten beren sinadurarekin manifestu horretan adierazitakoa.\nEgungo sindemiak, gizarte, ingurumen eta osasun faktoreen arteko elkarrekintza negatibo globalak, frogatu du pertsonen eta naturaren zaintzak talka egiten duela egungo metabolismo ekonomikoarekin. Egungo sistema ekonomikoak, muga ekologikoei erreparatu gabe material eta energia erabileraren hazkunde etengabean oinarrituak, berriro ere erakutsi du oso zaurgarria dela. Haren hedatze-grina balaztarik gabeko tren baten, eta zapalgailu suntsitzaile baten antzekoa da. Planeta finitu batean etengabeko hazkundea bilatzeak arazo ziklikoak eragiten ditu, ekonomikoak, sozialak eta ekologikoak, eragin globala dutenak. Egungo krisia adibide argia da. Covid-19a ez da ustekabean iritsi, komunitate zientifikoak aspaldi ohartarazi du horrelako pandemien arriskua. Klima krisia eragin duten faktore berberek ekosistema naturalak suntsitzen dituzte, eta pandemia berriak sortzeko aukera areagotzen dute, Osasunaren Mundu Erakundeak eta Biodibertsitateari eta Ekosistemen Zerbitzuei Buruzko Gobernu Arteko Plataformak (IPBES) esan duten gisan.\nDiagnostikoa oso argia da. Gizakiak elkarren mendekoak gara, baina eko-mendekoak ere bagara. Ezagutzen dugun bizitzaren jasangarritasuna une historiko kritikoa igarotzen ari da, non hainbat krisi global elkartzen baitiren (klima, energia, biodibertsitatea, zainketak, pandemia). Beraz, norabidea aldatzeko eta planeta mailan ongizatea eta osasuna bermatuko dituen trantsizio sozioekologikoa sustatzeko garaia da. Ekonomia berregituratu egin behar da errenta eta lanpostuak sortzeko. Horretarako, Partha Dasgupta ekonomialariaren txostenak (Erresuma Batuko Ogasun Ministerioak otsailaren hasieran argitaratua) adierazten duen bezala, barne produktu gordina moduko adierazleen protagonismoa murriztu behar da, eta erresilientzia sozioekologikoan inbertsioak lehenetsi. Erresilientzian inbertitzeak esan nahi du krisi globalekin lotutako hainbat shock-motatara egokitzeko eta leuntzeko gaitasuna handitzea, ongizatearen funtsezko adierazleei eusteko, hala nola enplegu egonkorrari, ondasun publikoen eskuragarritasunari (hezkuntza, zaintza eta osasuna), ingurumen osasuntsu baten eskubide eta zaintzari, edo elkarri laguntzeko gizarte-sare sendo bati. Pentsamolde-aldaketa hori inoiz baino beharrezkoagoa da giza ongizatea, komunitate-zaintza eta justizia soziala lortzeko. Lanari ekiten ez badiogu, datozen belaunaldiek are zailagoa izango dute aldaketa hori egitea.\nDiagnostiko horren aurrean, zer egin dezakegu? Euskal komunitate zientifikoaren parte gisa, uste dugu beharrezkoa dela gogoeta soziala egitea parte hartzen dugun pertsona eta komunitate bakoitzaren gaitasun intelektual, ekonomiko, sozial eta kulturaletatik abiatuta konponbide integralak identifikatzeko. Pandemiaren ondorioz ekonomia gelditu izanak aukera bikaina eskaintzen du ekonomiaren, osasunaren eta ingurumenaren arteko lotura hurbil, iraunkor eta bidezkoak berrezartzeko. Gogoeta parte hartzaile horrek balio behar digu etorkizun erresiliente eta justuan kokatzeko. Horretarako, beharrezkoa da gizarte mailan koordinatzea banakako zein taldekako ekintzak, sektore pribatukoak zein administrazio publikoetakoak.\nGogoeta horren funtsezko alderdi bat da nola bateratu lehentasun indibidualak eta kolektiboak. Azken hilabeteok erakutsi dute kolpearen aurrean gizarte-zaurgarritasunaren maila desberdinak daudela, pertsonen osasunaren eta egoera sozioekonomikoaren arabera. Egungoa bezalako uneetan, Hegoaldearen eta Iparraldearen arteko desoreka sozial handiak ikusten dira, baita herrialde bakoitzeko gizarte-maila desberdinen artekoak ere. Biztanleriak pairatzen dituen eragin desberdinen azaleratzeak argi adierazten du erresilientzia eskasa, banakoen, sektoreen eta gizartearen behar eta lehentasunen artean sortzen diren ezinegonena.\n«Normaltasun berria» deitu dugunak koordenatu sozioekologiko erresiliente eta bidezkoetan kokatu behar du. Egoera horretatik indartuta ateratzeko, ezinbestekoak dira partaidetza kolektibotik bilatutako irtenbideak, Administrazioak eta eragile publikoek lagundurikoak, onura kolektiboa norbanakoen nahien aurretik jarriko dutenak, nahiz eta azken hauek zilegiak iruditu. Alde horretatik, kezka handiz ikusten ditugu bi elementu, ongizatea eta planetaren osasuna bermatuko dituen eredu sozioekonomikoari aurre egiten diotenak. Alde batetik, eredu ekonomiko zaharraren bidez ekonomia suspertzeko inertzia, adibidez, ibilgailu pribatuan oinarritutako hipermugikortasuna sustatuz (mendekotasun eta pilaketa eredua) mugikortasun iraunkorraren ordez, edo azpiegitura ikonikoak populazioaren sektore handien eguneroko lehentasunen aurrean jarriz. Bestalde, badira gizabanako eta kolektibo sozial bakoitzak «normaltasun berriaren» alde konprometitzeko eta lan egiteko behar duen ahalduntzearen aurka jokatzen duten faktoreak, hala nola beldurra, asperdura eta arazo konplexuei irtenbide sinpleak emateko nahia. Aurrerapen zientifikoak bultzatu behar dira, eta gizartearen parte hartzeko eta antolatzeko gaitasuna sustatu. Auzolan garaia da, lan solidario eta komunitarioaren garaia. Guztion zaintza bilatzen duten lekuko komunitateen erabakimena harmonizatzeko eta balioesteko garaia da.\nTestuinguru horretan, hilabete gutxi barru, inbertsio estrategikoak abian jartzeko aukera izango dugu, neurri handi batean Europako funtsen laguntzarekin (Europe Next Generation). Funts horiek kontu handiz esleitu behar dira egungo ekoizpen-eredua ekonomia ekologiko eta, beraz, bidezko eta eraginkorrerantz eraldatzeko, eta emaitzen jarraipena egin behar da. Horretarako, euskal komunitate zientifikoak administrazioek ezarritako berreraikitze-funtsen esleipenari buruzko proposamenak eginez lagundu beharko luke.\nEzin diogu tren honi ihes egiten utzi.\nUnai Pascual, Aiora Zabala, Arturo Elosegi, Iñaki Barcena, Mirene Begiristain, David Hoyos, Joseba Azkarraga, Aida Lopez eta euskal zientzia esparruko 412 sinatzaile gehiago\nekologismoa, Ekonomia, Ekonomiaren berreraikuntza ekologikoaren alde, klima aldaketa, pandemia, zientzia


Euskara lehenesteko konpromisoa hitzartu dute banketxeek Uemarekin eta udalekin - Urola Kostako Hitza : Urola Kostako Hitza\nHitzarmenaren sinatzaileak, Bergaran. (Uema)\nFinantza alorrean euskararen erabilera areagotzeko helburuarekin, hitzarmena sinatu dute Uema Udalerri Euskaldunen Mankomunitateak, Laboral Kutxak, Kutxabankek eta Bankoak, udalerri euskaldunetako 44 alkaterekin batera. Hizkuntza irizpideak adostu dituzte Uemarekin, eta udalerri euskaldunetan dituzten bulegoetan euskara lehenetsiko dute hiru finantza erakundeek. Urola Kostako sei udalerrik ere bat egin dute hitzarmenarekin: hain zuzen ere, Azpeitiak, Getariak, Oriok, Zarautzek, Zestoak eta Zumaiak.\n44 udaletako alkateak eta ordezkariak Bergarako Seminarioan (Gipuzkoa) izan dira goizean, eta hitzarmena aurkezteko ekitaldia egin dute. Bergarako alkate Gorka Artolak egin die harrera finantza erakundeetako eta udaletako ordezkariei, eta Uemako lehendakari Iraitz Lazkanok hartu du ondoren hitza. Ondoan izan ditu Nuria Agirre Unzueta Laboral Kutxako Gestio Sozialeko zuzendaria, Eduardo Ruiz de Gordejuela Kutxabankeko Txikizkako Negozioaren zuzendari nagusia eta Ana Urkiza Bankoako Euskara Koordinatzailea.\nEsker hitzak izan ditu Lazkanok: “Uemarekin eta 44 udalerri euskaldunekin akordioa sinatu duten hiru finantza erakundeek argi dute kalitatearen funtsezko osagaia dela bezeroak harremanetarako hizkuntza hautatu ahal izatea. Hori bermatzeko neurriak hartu eta berretsi dituzte hitzarmenean, eta bulegoak udalerri euskaldunetan dituztela ulertuta eta udalerri euskaldunek euskarari egiten dioten ekarpena aintzat hartuta, bulego horietan euskara lehenesteko konpromisoa ere hartu dute. Beraz, jarrera eredugarria dute, zalantzarik gabe”.\nZestoa. Kutxabankekin eta Uemarekin sinatu du akordioa.\nGetaria, Orio eta Zumaia. Laboral Kutxarekin, Kutxabankekin eta Uemarekin sinatu dute akordioa.\nAzpeitia eta Zarautz. Laboral Kutxarekin, Kutxabankekin, Bankoarekin eta Uemarekin sinatu dute akordioa.


Bonbek Eibar suntsitu zutela 83 urte bete dira - etakitto.eus\nBonbek Eibar suntsitu zutela 83 urte bete dira\n0 Eibar, Politika\nETA KITTO 2020, Api 23\nGaur 83 urte bete dira Eibar bonbardatu eta ia guztiz suntsitu zutela. Aurretik zazpi hilabetez egon zen gerrako frontea Eibarren. Gipuzkoa osoa falangisten eta reketeen esku zegoen arren, ez zuten lortu Eibar-Elgeta menperatzea eta hori izan zen miliziano eta gudarien erresistentzia puntua, 1937ko apirilaren 24-25 bitartean, kainoiek eta hegazkinek lagunduta, herri biak hartu eta txikitu zituzten arte.\nFerdinando Raffaelli Aviazione Legionariako koronelaren eta Igino Mencarelli 24. eskuadrako buruaren agindupean Soriatik irten ziren Romeo RO-37 bis eta Savoia 79 hegazkinek Eibarko historia aldatuko zuten. Italiako ‘Gezi Beltzek’, Espainiako matxinatuen eskutik, herria goitik behera suntsitu zuten. Sei urte lehenago II. Errepublika aldarrikatu zen tokira infernua ekarri zuten, egun bat geroago, apirilaren 26an, Mola jeneralaren tropek Eibar mendean hartzeko.\nPrentsak ‘Hiri martiria’ deitu zion Eibarri 1937ko bonbardaketen ostean. San Andres parrokia eta eraikin gutxi batzuk geratu ziren bakarrik zutik. Bideo honetako irudiek gure herriak bizi izan zuen hondamendia argi erakusten dute:\nAtzera begiratuz gero, historiak zer pentsatu ematen digu. Izan ere, azken asteotan bizi dugun egoera larriarekin asko kejatu arren, hau baino sasoi ilunagoa ezagutu zuten gure arbasoek eta, hala ere, aurrera egiten jakin zuten.\n« Dantzaren Nazioarteko Egunean kate bat eraiki nahi dute KAXAk eta Kezkak Gizaldek antolatutako boluntariotzara hurbiltzeko saioa internet bidez egingo da »


Mamarru Fest-aren manifestua - - Alea.eus\nMamarru Fest-aren manifestua\nGutunak 2020-01-29 08:56\nOtsailaren 1ean izango da Mamarru Fest-aren aurkezpen jaialdia. / ALEA\n"Oholtzak irauli nahi ditugu! Zis gizonei protagonismoa kendu eta bestelako subjektuei ikusgarritasuna eman nahi diegu, bestelako erreferenteak nahi ditugulako".\nZis gizonak ikusten ditugu oholtzan. Betidanik irakatsi digute gainerako identitate disidenteen lekua publikoarena dela eta gezur hori behin eta berriz ikusi ondoren, egi bihurtu da. Botere harremanen bitartez, oholtzara igotzeko behar den ahalduntzea, segurtasuna eta ausardia gutxi batzuen esku egon da.\nNazkatuta gaude. Orain arte isilik egon gara, beste batzuen showa ikusten, baina hori amaitu da. Feminismoak erakutsi digu gauzak ez direla horrela, edo ez luketela izan beharko. Feminismoak ahalduntze, segurtasun eta ausardia horiek geureganatzeko eta botere harreman horiek erabat hausteko aukera eman digu.\nHorregatik, oholtzak irauli nahi ditugu! Zis gizonei protagonismoa kendu eta bestelako subjektuei ikusgarritasuna eman nahi diegu, bestelako erreferenteak nahi ditugulako. Baina gure helburua ez da soilik espazioak hartzea, alferrik delako sakoneko aldaketak ez baditugu burutzen. Ez ditugu oholtzaren gainean rol berberak erreproduzitu nahi. Ez dugu itxurazko iraultza bat nahi. Mamarruak bezala, oholtzak eta kontzientziak astintzera gatoz.\n"Gure helburua ez da soilik espazioak hartzea, alferrik delako sakoneko aldaketak ez baditugu burutzen"\nEuskal Mitologiako izaki txiki eta bihurriak dira Mamarruak, eta guk hauen esentzia geureganatu dugu nahi dugun guztia izateko. Mamarruak identitate disidente eta zapalduak gara: mamarratxak, bollerak, transak, ez binariak, emakumeak, gorputz disidenteak, arrazializatuak, putak, subiditak, putikornioak, barriobajerak... Jakin badakigu manifestu honen atzean gaudenok ez garela hori guztia, eta guk ere pribilegioak ditugula. Arazoren bat sortzen baldin badizugu, gurekin hitz egitera gonbidatzen zaitugu, guk geure ardura har dezagun.\nGuzti hori dela eta, musika festibal bat aurrera eraman nahi dugu espazio berriak sortzeko helburuarekin. Espazio irekiak, anitzak, inklusiboak eta seguruak. Elkarrekiko babesean eta zaintzan sinisten dugu. Horregatik, gure artean sareak sortu nahi ditugu elkarrekin hazteko eta ikasteko. Elkarren arteko ikasketa eta kultura ez merkantilizatua ardatz izanik, festibalean ez dira soilik kontzertuak egongo, mota askotariko tailerrak eta bestelako ekintzak ere egongo dira.\nOhiko jai ereduarekin apurtu nahi dugu. Oholtzatik hasita, eta hortik harago, oso erraza baita jai ereduarekin topo egitea. Horregatik kontsumoan fokua jartzea behar-beharrezkoa ikusten dugu. Ez dugunez kriston desfasea bilatzen, soilik edari fermentatuak edota etxekoak saltzea erabaki dugu. Hala ere, desfase hori ematen bada, barra ixteko eskubidea guretzako gordeko dugu.\nKeari dagokionez, zuen inguruko izakiengan (gizakiak eta beste animalia batzuk) pentsatzera gonbidatzen zaituztegu. Ez dugu inor behartuko, baina zera proposatzen dizuegu: espazio itxiak kerik gabeko espazio bilakatzea lortuko al dugu?\n"Ohiko jai ereduarekin apurtu nahi dugu eta kontsumoan fokua jartzea behar-beharrezkoa ikusten dugu"\nDrogak desmobilizazio estrategia baten baitan ulertzen ditugu, baina halere kontsumitzeko asmoa baldin baduzu, kontsumo kontzienterako deia luzatzen dizugu. Ailaket-ek gune bat izango du festibalean horretarako. Zaintza erdigunera eraman nahi dugu, horregatik jarrera guzti hauek oso garrantzitsutzat hartzen ditugu.\nJaten duguna garelako, kasu honetan ere, kontsumo kontzientea bultzatu nahi dugu. Horregatik, produktu guztiak bertakoak edo birziklaturikoak izan daitezen saiatuko gara. Gainera, guzien jatorria ezagutzera emango dugu.\nAntikapitalistak gara eta autogestioan sinisten eta bizi nahi dugu. Kontuan izan Errekaleor auzo askean burutuko dela festibala, beraz, mesedez, zaindu ditzagun ingurunea eta auzokideak.\nHonekin batera, gogoratu Errekaleorren elektrizitatea eguzki plaketatik datorrela eta energiaren erabilera mugatua dagoela bertan.\nEuskaraz hitz egitera gonbidatzen zaitugu.\nEz dugu inolako erasorik onartuko, ezta jarrera autoritariorik, arrazistarik, matxistarik, espezistarik, kapazitistarik ezta LGTBfoborik ere. Ematen badira, protokolo ezberdinak martxan jarriko dira eta hauen aurrean erantzun bateratua emango dugu.\nHau dena burutzea ez da erraza izango, horregatik guztion laguntza behar dugu. Jarrai dezagun espazio berriak sortzen. Jarrai dezagun gure artean saretzen eta elkarren arteko zaintza sustatzen.\nJarrai dezagun musikaz disfrutatzen.